Kitegeeza kki omuntu okuba nga yatondebwa mu kifanaanyi kya Katonda (Oluberyeberye 1:26-27)?\nKu lunaku olwasembayo mu kutondebwa kw’ensi, Katonda yagamba, “Tukole omuntu mu ngeri yaffe, mu kifaananyi kyaffe”(Oluberyeberye: 1:26). N’olwekyo, yamaliriza emirimu gye n’ekyo “ekimukwatako.” Katonda yakola Adamu okuva mu nfuufu era namuwa obulamu ng’agabana omukka gwe ogw’obulamu wamu naye. (Oluberyeberye: 2:7). Y’ensonga lwaki omuntu wanjawulo ku bitonde byonna katonda byeyatonda kubanga alina omubiri wamu n’omwoyo.\nOkuba mu “kifaananyi” oba mu “ngeri”ya Katonda kitegeeza, mu byangu nti twatondebwa okufanaana Katonda. Adamu teyafanaana Katonda mu mungeri y’omubiri n’omusaayi. Ebwawandiikibwa bigamba nti, “Katonda Mwoyo” (Yokaana 4:24) era talina mubiri. Wabula, omubiri gwa Adamu gwafanaana obulamu bwa Katonda kubanga yatondebwa nga alina obulamu obutukkiridde era yali tasobola kufa.\nEkifanaanyi kya Katonda (mu lulatini- imago dei) kitegeeza oludda lw’omuntu olutakwatibwako. Kino kiteeka omuntu okuba owenjawulo ku bisolo, era kimuteeka wagulu mu bufuzi eri ensi (Oluberyeberye: 1:28), era nekisobozesa okukuŋŋaana ne Katonda. Kuba kumufanaana mu ndowooza oba entegeera, mpisa, n’engeri gyeyeyisaamu wamu banne.\nMu bwongo, omuntu yatondebwa okuba nga alowooza bulungi era nga ayawula ensonga, nga aina okwagala (will). Kino kitegeeza nti omuntu alowooza era alondawo. Kino kifanaanyi kyamagezi, n’eddembe lya Katonda okulondawo kyayagala. Buli kaseera omuntu lwakola ekyuma oba masiii (soma machine), lwawandiika ekitabo, lwasiiga ekifanaanyi ky’ensozi, emigga, n’ebitonde ebirala, bwanyumirwa enkuba enungi ey’ebivuga, bwatuuma ensolo z’ewaka amannya, aba alangirira amazima nti twatondebwa mu kifanaanyi kya Katonda.\nMu mpisa, omuntu yatondebwa mu butukuvu era yali tamanyi kibi, ekifaananyi ky’obutuku bwa Katonda. Katonda yalaba byonna byeyali akoze (omuntu nga kwomutadde) nga “birungi nnyo” (Oluberyeberye. 1:31). Endowooa zaffe, oba “endowooza ku empisa ezikirizibwa nezitakkirizibwa” kabonero akalaga embera gyetwalimu nga tetunayonoona. Buli muntu lwawandiika etteka, lwadduka obubi, lwatendereza ekintu oba eneyiisa ennungi, lwawulira omusango, aba asonga ku mazima nti twaondebwa mu kifanaanyi kya Katonda.\nMu nkolagana n’abantu abalala, omuntu yatondebwa okukuŋŋaana. Kino kifaananako obumu bwa Katonda mu busatu(trinity) n’okwagala kwe. Mu nimiro ya Edeni, omuntu enkolagana ye eyali esinga okuba enkulu yali ne Katonda (Oluberyeberye. 3:8 etegeeza nkolagana na kukuŋŋaana ne Katonda era Katonda yatonda omukazi eyasooka kubanga “ssi kirungi omuntu okuba yekka” (Oluberyeberye. 2:18). Buli kaseera omuntu lwawasa, lwafuna obwa sseruganda, lwafuna oba lwawa omwana akafuba, lwakuŋŋaana mu Kanisa, aba ayolesa amazima nti twatondebwa mu kifaananyi kya Katonda.\nEkitundu ku kutondebwa mu kifanaanyi kya Katonda kwe Adamu okuba nga sobola okulondawo nga takakkiddwa. Newankubadde nga bawebwa embala eyobutukirivu, Adamu ne Kaawa bakola okulondawo okwali okubi era n’ebajeemera Omutonzi wabwe. Mu kukola ekyo, bayonoona ekifaanyi kya Katonda mu bbo era nebasikiza ekifaananyi ekyo ekyali kyononese ku baana babwe (Abaruumi 5:11). Olwaleero, tukyalina ekifaananyi kya Katonda (Yakobo 3:9), wabula era tulina enkovu ez’ekibi. Mu bwongo, mu mpisa, mu kukolagana awamu n’abantu abalala, mu ndabika, tulaga ebyatukaawo oba obubonero bw’ekibi.\nAmawulire amalungi gali nti, Katonda bwalokola omuntu, atandika okuza buggya ekifaananyi ekyasooka ekya Katonda, olwo ng’ atonda “… omuntu omuggya, eyatondebwa mu kifaananyi kya Katonda mu butuukirivu ne mu butukuvu obw'amazima” (Abaefeeso 4:24). Okulokolebwa okwo tukufuna lwa kisa kya Katonda kyoka okuyita mu kukkiriza Yesu Kristo ng’omulokozi eri ekibi ekitwawula ne Katonda (Abaefeeso 2:8-9). Okuyita mu Kristo, tufuulibwa bitonde biggya mu kifaananyi kya Katonda (2 Abakkolinso 2:17).


Bukedde Online - Bannakampala batambudde okujjukiza abantu nti obulwadde bwa Fisitula gyebuli era bukyeriisa nkuuli\nOmu afiiridde mu kabenje e Gayaza\nBakansala baloopye; ekizimbe mwe tuteeseza...\nAbantu ab'enjawulo omuli n'abayimbi nga batambula\nKAMINSONA weby’obulamu akola ku by’obulwaliro obutono Jacinto Mandwa alabudde abaana ab’obuwala okwewala ebikolwa by’omukwano nga bakyali bato beetangire obulwadde bw’okutonnya.\nBino Mandwa abyogeredde ku mukolo gw’okutambula ogwa WAWI Fistula Walk ogw’omulundi ogw’okutaano ogubeerawo buli mwaka okujjukiza abantu obulwadde bw’okutonnya nti gyebuli nti era bukyabonyaabonya ba Nnakazadde b’eggwanga bangi ogubadde mu kibangirizi kya Centenary Park ku lw’omukaaga mu Kampala.\nOmukolo guno gwasoose na kutambula okuva ku kibangirizi kino okwetoloola ekibuga, mu kwogera kwe, Mandwa agambye nti ensibuko y’obulwadde buno businga kuva ku bawala okuzaala nga bakyali mu myaka emito ennyo ssaako abakazi abazaalira okumukumu abaana nga kino kinafuya nnabaana waabwe n’akawago ne kalemererwa okusiba omusulo.\nOkutambula kuno kwategekeddwa ab’ekibiina kya Women At Work Internationala (WAWI) ekikulemeberwa omuyimbi Halima Namakula.\nNamakula agamba nti guno mulundi gwa kutaano nga WAWI etambula okujjukiza abantu bonna abali mu kampala n’abo abalina abantu baabwe abali eyo mu byalo nga batawaanyizibwa obulwadde buno nti gyebuli era bujjanjabibwa.\nOmukolo gwetabiddwaako abantu okuva mu bitongole ebyenjawulo okuli Bank Of Africa abaataddemu ssente, UNFPA, abayimbi ab’enjawulo okwabadde; Catherine Kusaasira, Irene Namatovu, Rema Namakula, amasomero, ab’eddwaaliro ly’e Kitovu ne Mengo n’abalala abasobye mu 6,000.\nWabula omuyimbi Irene Namubiru okutambula kumukanudde naagwa ekigwo banne nebamuwujja okudda engulu wbaula naye akuutidde abakyala okwenyigira mu kulwnayia aobulwdade buno n’okuyamba abo ababulina.\n'Nnaakaziikula abafu 100' 'Lumu naziikula omukazi n'annenya okumuziikula obubi\nBasenze limbo y''Abakatuliki e Nsambya


‘Abalamuzi mubeere beerufu mu nkola y'emirimu’\nOMUMYUKA wa Ssaabalamuzi wa Uganda, Alfonse Owiny Dollo mwennyamivu olw’abantu abatakyesiga kkooti nga baziyita ez’abagagga n’akuutira balamuzi banne okubeera abeerufu nga bawozesa emisango.\nOkwogera bino yabadde aggulawo olusirika lw’abalamuzi nga bakubaganya ebirowoozo ku nkola ya kkooti ey’okuwozesa emisango egiri wansi w’obukadde ekkumi ku ttendekero ly’ekitongole ekiramuzi e Nakawa.\nDollo yagambye nti abantu abamu balowooza nti kkooti zigendebwamu bantu bagagga nga kino kiva ku ngeri abalamuzi abamu gye bakwatamu emisango gyabwe n’agamba nti okusobola okumalawo endowooza eno, abalamuzi balina okwewala okubeera ne kyekubiira.\nDollo yasiimye omulamuzi Geoffrey Kiryabwire eyatandikawo enkola ey’okuwozesa emisango egiri wansi w’obukadde 10 nga teyeetaagisa bantu bawaaba misango kukozesa balooya era nga nnyangu ng’emisango giggwa mangu.\nN’agamba nti singa Bannayuganda abaavu bagyettanira bajja kufuna obwenkanya.\nYeebazizza Kiryabwire olwa lipooti gye yafunye ng’eraga nti ssente z’amabanja ezisukka mu buwumbi 10 ze basobodde okutaasa mu nkola eno mu 2018 era kiyambyeko ku byenfuna by’eggwanga .\nOmulamuzi Kiryabwire ssentebe w’enkola eno yagambye nti kati bawezezza emyaka musanvu bukya batandika nkola eno era abantu bagyettanidde.\nAgambye nti abantu baali bakaaba enkola enkadde eya kkooti ng’abantu bwe baleeta emisango egirimu amabanja ga ssente eziri mu kakadde kamu kyali kitwala obudde bungi okugimaliriza era abamu ne bakomekkereza nga tebazifunye.\nWabula yategeezezza nti kkooti zikyali ntono ezikozesa enkola eno nga ziri 55 mu ggwanga lyonna.\nAte Lilian Bucyana omuwandiisi wa kkooti ezikola ku nkola eno agambye nti enkola eno eyambye abasuubuzi abamu kubanga bwe bazifuna okuva mu mabanja bazizzaayo ne baziteeka mu bizinensi zaabwe ekiziyamba okukula.


2 Ebyomumirembe 15 Endagaano Enkadde nʼEndagaano Empya (LCB)\n15 Awo Omwoyo wa Katonda n’akka ku Azaliya mutabani wa Obedi, 2 n’agenda n’asisinkana Asa n’amugamba nti, “Mumpulirize, mmwe Asa, ne Yuda ne Benyamini mwenna, Mukama ali nammwe bwe muba mu ye. Bwe munaamunoonyanga, munaamulabanga, naye bwe munaamulekuliranga naye anaabalekuliranga. 3 Isirayiri yamala ebbanga ddene nga tegondera Katonda ow’amazima, nga tebalina kabona abayigiriza, wadde okuba n’amateeka. 4 Naye wakati mu nnaku yaabwe ne bakyukira Mukama Katonda wa Isirayiri, ne bamunoonya, era ne bamulaba. 5 Mu biro ebyo tewaali mirembe abantu okutambula nga bwe baayagalanga, kubanga baali mu kweraliikirira kungi nnyo. 6 Amawanga n’amawanga gaalwanagananga, n’ebibuga ne birumbagananga kubanga Katonda yabaleetako ebizibu bingi nnyo. 7 Naye mmwe mugume omwoyo! Temuganya mikono gyammwe kunafuwa kubanga omulimu gwammwe guliko empeera.”\n8 Awo Asa bwe yawulira ebigambo ebyo, n’ebyobunnabbi bwa Azaliya mutabani wa Obedi, n’aguma omwoyo, n’aggyawo ebifaananyi ebyole okuva mu nsi yonna eya Yuda ne Benyamini, n’okuva mu bibuga bye yali awambye mu nsi ey’ensozi eya Efulayimu. N’addaabiriza ekyoto kya Mukama ekyali mu maaso g’ekisasi ekya yeekaalu ya Mukama. 9 N’akuŋŋaanya aba Yuda n’aba Benyamini bonna, n’abantu b’e Efulayimu, n’e Manase, n’e Simyoni abaabeeranga nabo, kubanga bangi basenga gyali okuva mu Isirayiri bwe baalaba nga Mukama Katonda ali wamu naye.\n10 Ne bakuŋŋaanira e Yerusaalemi mu mwezi ogwokusatu mu mwaka ogw’ekkumi n’ettaano ogw’obufuzi bwa Asa. 11 Ku lunaku olwo ne bawaayo eri Mukama ebimu ku by’omunyago: ente lusanvu, n’endiga n’embuzi zonna kasanvu. 12 Ne beeyama okunoonyanga Mukama, Katonda wa bajjajjaabwe, n’omutima gwabwe gwonna, n’emmeeme yaabwe yonna. 13 Era abo bonna abatanoonyanga Mukama, Katonda wa Isirayiri battibwanga, oba bato oba bakulu, oba bakazi oba basajja. 14 Ne balayirira Mukama mu ddoboozi ery’omwanguka, wamu n’okufuuwa amakondeere n’eŋŋombe. 15 Yuda yonna ne basanyukira ekirayiro ekyo, kubanga baali balayidde n’omutima gwabwe gwonna, era nga bamunoonyezza n’okwagala kwabwe kwonna, ne bamulaba. Era Mukama n’abawa emirembe enjuuyi zonna.\n16 Kabaka Asa n’agoba jjajjaawe Maaka ku bwannamasole kubanga yali akoze ekifaananyi ekyole ekya Asera. Asa n’akitemaatema n’akimenyaamenya, n’akyokera mu kagga Kidulooni. 17 Newaakubadde nga teyaggyawo bifo ebigulumivu mu Isirayiri, Asa yamalirira mu mutima gwe okunywerera ku Mukama ennaku ze zonna. 18 Mu yeekaalu ya Mukama n’aleetamu effeeza ne zaabu, n’ebintu ye ne kitaawe bye baawonga.


Okuwangula Omulabewo - Cloud Library\nEwakka - Ebitaabo - Okuwangula Omulabewo\nOsobola okusanyawo kimalawo amaanyi go nga nagwanno abuuka emisannvu era nawangula buli mulabe, abagobelezi ba Yesu balina amaanyi ag’enjawulo okuwangula ebitusomoza. Naaye ekizibu nagwanno wamu naffe waliwo omulabe atumalamu amaanyi.\nKituffu nti, nagwanno wammu n’omulabe ntebilabibwa. Naaye omulabe w’omyoyo sibwali.\nKano akatabo katuwa ebyokuddamu lwaki banji kuffe tetusoboola kubeela na amaanyi Og’obwakatonda nga abakurisitayo be kyasa ekisooka gebalina.\nMukatabo ko kuwangula omulabewo, John Bevere alaga kki omulabe kyali, nalwaki atuletedde ok’wekililanya, negeri gy’okumumwetakulazako.\nNga sikutumalamu maanyi mumutima, okulwanyisa omulabe kye kintu kyonna ekiyimusa omwoyogwo. Gano mazima genyiini eri omugobelezi wakristo yenna eyagangga olugendo olusomoza naaye nga lwampeera olwokukyusibwa.\nBiwanuule (~3.13 MB)


Bukedde Online - Ttiimu y'ebikonde eyongeddwaamu obukodyo\nTtiimu y'ebikonde eyongeddwaamu obukodyo\nEkibiina ky'ebikonde kinaarwanyisa siriimu...\nTtiimu y'eggwanga eyeebikonde eyongeddwa obukodyo obunaagisobozesa okuwangula emidaali mu mizannyo gya Afrika\nBatantu (ku ddyo) ng'awa Suzan Akello obukodyo\nTTIIMU y’eggwanga ey’ebikonde eyongedde okwekkiririzaamu bwe bagyogedde obukodyo n’enkuba empya, nga yeetegekera emizannyo gya Afrika\nThe Bombers amakanda yagakuba mu kkomera e Luzira, era eyali ssita wa Uganda mu kuggunda eng’uumi, Solo Musa Batantu, y’omu ku baatwaliddwaayo okwongera okuwa abazannyi obukodyo.\nBatantu, mu kiseera kino atendeka kiraabu ya Round 10 mu Dubai, yeegattiddwaako Meddie Hassan Mulandi, eyali mu mitambo gya The Bombers mu mpaka za ‘Africa Boxing Championship’ e Congo Brazaville mu 2017 n’ewangula emidaali esatu; ogwa zaabu n’egya feeza ebiri.\n“Ebikonde ffenna bye byatulera era nasazeewo nkomewo eka mbeeko ettofaali ly’enteeka ku ttiimu y’eggwanga. Mmaze emyaka ebiri nga ntendekera e Dubai, era ndi mugumu nti obukodyo, okuzannyisa sipiidi n’okukasuka eng’uumi enzito bye nnyongedde mu bazannyi, bigenda kubayamba” Batantu bwe yagambye.\nShadir Musa, kapiteeni wa The Bombers yagambye nti obukodyo bwe baafunye bugenda kubayamba okukukumba emidaali mu mizannyo gya Afrika, egigenda okubeera e Morocco mu kibuga Rabat, wakati wa August 19 ne 31.\nAll Africa Games 2019


Bukedde Online - Omuntu owa 5 afudde Corona\nUGANDA efiiriddwa omuntu owookutaano, ekyongedde okweraliikiriza nti obulwadde bwa Corona bukyali bwa maanyi mu ggwanga. Omufu abadde mutuuze w’e Kibuli nga wa myaka 46, ng’asibuka Buyindi.\nUGANDA efiiriddwa omuntu owookutaano, ekyongedde okweraliikiriza nti obulwadde bwa Corona bukyali bwa maanyi mu ggwanga. Omufu abadde mutuuze w'e Kibuli nga wa myaka 46, ng'asibuka Buyindi.\nEkiwandiiko ekyafulumiziddwa Dr. Henry Mwebesa, akulira eby'obujjanjabi mu Minisitule y'Ebyobulamu, kyategeezezza nti omugenzi ye yeetwala mu ddwaaliro e Kibuli ku Lwomukaaga, ng'ayokya nnyo, alina ekifuba era nga tasobola kussa bulungi. Abasawo baamwekengedde ne bamwongerayo e Mulago ayongera okwekebejjebwa, kyokka n'afiira mu kkubo.\nKyazuuliddwa nti omugenzi abadde n'obulwadde bwa puleesa wabula nga yava dda ku ddagala, kw'ogatta obwa asima bw'abadde amaze nabwo emyaka 10. E Mulago yaggyiddwaako omusaayi ne guweerezebwa mu bifo omuli; Makerere University, Uganda Virus Research Institute, ne Central Public Health Labaratories, gye kyazuuliddwa nti yabadde ne Corona.\nWaliwo n'abantu abalala 13 abaakebereddwa ne basangibwa ne Corona nga baavudde Buikwe ne mu bitundu bya Kampala. Abamu baabadde baddereeva ba mmotoka enneetissi z'emigugu. Kati omuwendo gw'abaakwakwatibwa Corona mu Uganda guweze 1,195, nga ku bano 1,070 bajjanjabiddwa ne bawona\nAbasomesa e Mukono ne Buvuma basazizzaamu akeediimo ne badda ku mirimu.


DP ekunze bannauganda okuwakanya ekyókugyawo beyilo | Dembe FM 90.4\nDP ekunze bannauganda okuwakanya ekyókugyawo beyilo\nEkibiina kye byobufuzi ekya Democratic Party,kyenyamivu olwólukiiko lwa baminisita okuyisa ekiteeso ky’omukulembeze weggwanga okwagala abateberezebwa okuzza emisango egyannagomola okugibwako olukusa olwokufuna beyilo.\nOlukiiko lwa baminisita lwayisiza ekiteeso kino nga kati Bagala ssemateeka ataganyulwa akawayiro akókweyimirira abali ku misango eminene kagibwemu era Bagala omuntu bwati amale ebbanga lya myezi 6 mu kkomera ngókunonyereza bwekugenda mu maaso.\nWabula mu kwogerako ne bannamawulire ku kitebe kye kibiina mu Kampala, omwogezi wa DP, Okoler Opio, akunze bannauganda okusimbira ekuuli entekateeka eno nga agamba nti kuba kulinyirira ddembe lya buntu.\nEra sabye palamenti obutagendera ku kirowoozo kyomuntu omu wabula batunulire ki bannauganda kyebagala.\nBannakyewa, bannabyabufuzi nábantu abalala bazze bawakanya ekiteeso kyomukulembeze weggwanga nga bagamba nti ssemateeka alambika bulungi kwani alina okuweebwa beyilo natalina


Bukedde Online - Omugagga Kakumba ali ku gwa kufera kawumbi\nOmugagga Kakumba ali ku gwa kufera kawumbi\nAbise mwannyina n'alya ssente ze ez'akasiimo\n'Nabbi' akozesa ekibajje okubba abantu bam...\nOMUGAGGA wa Kwagalana Francis Kakumba bamututte mu kkooti ng’entabwe eva ku kufera omuntu akawumbi k’ensimbi kalamba ng’ayita mu ddiiru y’ettaka.\nEttaka lino liwezaako yiika 12 nga lisangibwa Butabika okumpi ne Luzira mu Kampala. Omusuubuzi eyafereddwa ye Muhamood Burwani.\nOMUSUUBUZI ANNYONNYOLA Muhamood Burwani agamba nti omwaka oguwedde, Kakumba yamutuukirira n’amutegeeza nga bw’alina ettaka ly’atunda eriweza yiika 12 mu bitundu by’e Butabika. Kakumba yaleeta ekyapa ekyalabika nti kituufu era ddiiru yagenda mu maaso n’okusonjolwa ku kawumbi k’ensimbi kamu n’obukadde 200. Kyokka oluvannyuma, Muhamood yagenda okwetegereza, ng’ettaka eryogerwako kwe kuli eddwaaliro ly’e Butabika era wano we yakitegeerera nti bamufeze.\nOmwogezi w’ekitongole kya poliisi ekinoonyereza ku buzzi bw’emisango, Vicent Ssekate yagambye nti omugagga Kakumba yakola ebyapa bisatu ebya ‘Free Hold’ ku ttaka ly’eddwaaliro ly’e Butabika n’abiguza Burwani ku ssente akawumbi kamu n’obukadde 200 nga yasooka n’afuna obukadde 980 ezaateekebwa obutereevu ku akawunti mu Crane Bank.\nSsekate yagambye nti, Kakumba yagguddwaako emisango 5 okuli; okufuna ssente mu lukujjukujju, okujingirira ebyapa, okufuna obuyinza ku ttaka ng’akozesa olukujjukujju n’emirala nga ku Lwokutaano omusango guno gwatandise okuwulirwa mu kkooti ya City Hall mu maaso g’omulamuzi Norah Kayinza.\nMu kusooka, poliisi yayita Kakumba e Kibuli okunnyonnyola bwe yagendayo yategeeza nti ensimbi zino azimanyi nti, kyokka yali yaziwola Muhamood era noolwekyo yali amusasula bbanja.\nPoliisi yalagira Kakumba aleete endagaano kwe yawolera Muhamood ensimbi zino n’ebiwandiiko ebirala byonna kyokka Kakumba bwe yagenda teyadda. Kino kyawalirizza Mohamood okutuukirira bannamateeka ba Katende Ssempebwa & Co. Advocates n’abakwasa ensonga ze okulaba ng’anunula ssente ze.\nMu geri y’emu Betty Kisha okuva mu ofiisi ya Ssaabawaabi wa Gavumenti yawandiikira omuwaabi w’emisango ku kkooti ya City Hall mu August ng’amutegeeza ng’omusango guno oguli ku fayiro CID HQTS E/267/ 2016 bwe gwalina okuwulirwa mu\nSsemaka alojja Ssekukkulu ya 2009: Emyaka 3 ndi ku ndiri\nAnsuddewo n'abalongo bwe nzudde nga yakuba dda empeta\nLaavu ya James y'ennyiriza


Bukedde Online - Maama Fiina agulidde Abasiraamu ettaka\nMaama Fiina agulidde Abasiraamu ettaka\nStella Nyanzi agobye abamweyimirira: 'Mundeke...\nOmuwala omulala bamuwambye ne bamutta\nABASIRAAMU baweereddwa amagezi okukomya okulowooleza mu kulwanagana ng’engeri yokka ey’okumalawo obutakkaanya nga beerabidde nti ensi tegulwa.\nMaama Fiina (ku ddyo) ne Hajji Muhammed Swalihi Bbanja (amuddiridde) ng’ayogerako eri Abasiraamu.\n“Njagala mbabuulire Basiraamu bannange nti okukeera ku makya n’oyoola Musiraamu munno n’omukuba ennume y’ekigwo ng’olowooza nti kye kigenda okulamawo ekizibu, si kituufu.\nKubanga eby’oku nsi tulyako makoola era y’ensonga lwaki ndi wano okulaba nga mbagulira ettaka lino musobole okukolerako emirimu gya Allah kubanga nange bwendiba nva ku nsi ne bwe ndikung'aanya ebyobugagga bitya sigenda kugenda nabyo,” bwatyo Maama Fiina bwe yategeezezza Abasiraamu b’e Kikaaya - Gogonya e Bulenga eggulo ng’abakwasa ettaka lye yabagulidde.\nMaama Fiina okutuuka okugulira Abasiraamu bano ettaka lino lye babadde bakaayanira okumala emyaka 14, eryasooka okubaweebwako Hajji Muhammed Swalihi Bbanja we baazimba omuzikiti gwa Masigid Noor wabula ne beeyongeza gy’agamba nti yali tannabawaayo, era embeera eno yavaako enjuyi zombi okulwanagana wiiki ewedde.\nYagambye nti yasazeewo okugula ettaka lino ng’omukazi Omusiraamu ku lw’eyali bba, omugenzi Maj. Muhammed Kigundu.\nLiweza ffuuti 73 - 147 ate n’oludda olulala ffuuti 50 ku 158. Yagasseeko nti kino akikoze ng’ayagala Allah kw’aba asinziira okumusonyiwa ebyamusobako.\nYagasseeko nti Bbanja abadde akaayanirawo yamuwadde ettaka e Bujuuko nga lya kyapa,. Liweza desimoolo 35, nga likubisaamu lino emirundi ebiri.\nKuno yamwongereddeko obukadde bubiri , gattako amatoffaali mutwalo mulamba azimbe enju etandikirwako.\nBbanja yeebazizza Maama Fiina okumutaasa ku Basiraamu ababadde baamufuukira kagumba weegoge. Akulira ebikwekweto ku poliisi y’e Bulenga, Ali Katende yasabye Abasiraamu bulijjo okukolanga obuwandiike ssinga wabaawo omuntu alina ky’abawadde.


tewali nsonga yagazaawo bbanka yaffe - rukikaire - Radio Simba, The Best Luganda Station in the World !\ntewali nsonga yagazaawo bbanka yaffe – rukikaire\nAbalina emigabo mu Bbanka ya National Bank of Commerce (NBC) eyagalwawo mu September 27, 2012 Bbanka enkulu ey’eggwanga nga kigambibwa nti yali tetuukiriza kakwakulizzo k’okubeera ne Capital ow’obuwumbi ekkumi ekitono ennyo.\nBano nga bakulembeddwa Ssentebe wa Board Matthew Rukikaire, eyaliko Ssaabaminisita wa Yuganda John Patrick Amama Mbabazi, Amos Nzeyi n’omulamuzi Wilson Kanyeihamba bavuddeyo nebategeeza nti baagala baliyirirwe ensimbi eziwerera ddala obuwumbi 295 olw’okuba nti Bbanka yaabwe yaggalwawo mu bukyaamu.\nRukikaire ategeezezza akakiiko nti ensonga eyawebwa Bbanka enkulu teyali ntuufu kuba wakati wa 2004 – 2010, Bbanka ya NBC yali etambuza bulungi emirimu era nga ekola n’amagoba, era nga nabalinamu emigabo baali basasulwa bulungi okutuuka mu 2010.\nOno agamba nti era NBC yali etadde akakadde ka ddoola kamu n’obukadde lusanvu okuzimba ekitebe kyabwe galikwoleka, era nga yali etadde akakadde ka ddoola kamu mu obukadde bibiri okufuna software omupya owa Core Banking Software System – TEMENOS T24 eyali ateereddwamu era nga akola bulungi.\nabasawo b’ekinnansi bassibweko obukwakulizo – babaka\nRukikaire agamba nti Bbanka enkulu yabagamba banoonye obuwumbi musanvu oba si kyo eggalwewo era kyebakola nebazifuna mu naku 4 zokka, nebatuuza Olukiiko lwabonna era nebalonda Board empya era Bbanka enkulu negikiriza.\nRukikaire agamba nti wabula omukungu wa Bbanka enkulu eyali evunaanyizibwa kukulondoola emirimu gya Bbanka Justine Bagyenda yalagira obuwumbi omusanvu babugulemu Treasury Bills era nagaana Board n’abaddukanya NBC obutakozesa Treasury bills zino ekyazingamya emirimu gya Bbanka.\npoliisi ekutte abagambibwa okubeera aba adf


Bukedde Online - Ab'ebyokwerinda boogedde ku mbeera y'ebyokwerinda mu ggwanga\nETTEMU eryeyongera mu Kampala, n’ebitundu by’eggwanga ebirala, lyongedde okwewanisa Bannayuganda emitima naddala olw’okuba nti abagambibwa okutta abantu mulimu abeebyokwerinda ng’abajaasi ba UPDF n’abasirikale b’ebitongole ebirala.\nAbantu baabulijjo abasoba mu 20 be baakattibwa mu bitundu bya Kampala n’emiriraano mu bbanga lya myezi ebiri gyokka! Obweraliikirivu obuli mu bantu kwe kutya nti ettemu likyeyongera kubanga emmundu nnyingi ez’ejjenjeero eziri mu mikono emikyamu ate ng’emisango egy’abantu abazze battibwa mingi tegirina we gituuka mu kunoonyerezebwako.\nAbantu abattiddwa, abamu battiddwa misana ttuku ate abalala batemuddwa mu bifo ebiri kinnya na mpindi ne poliisi ne wabulawo awondera. Abeebyokwerinda omuli amagye ne poliisi basanga abatemu baamazeemu dda omusulo wadde ng’abamu babeera mu bitundu ettemu we likoleddwa.\nAbantu poliisi b’ezze ekwata mu ttemu abasinga ba UPDF. Okugeza mu ttemu ly’ewa Zzana, kwabaddemu abajaasi ba UPDF babiri (Laba P.8). Aba aba UPDF abalala abaakwatiddwa nga bagenda kubba ku Fang Fang Hotel e Nakasero kwabaddeko; Cpl. Majid Abbas, Lc. Cpl. Ivan Asiimwe, Pte. Joshua Chandini ne ddereeva Ivan Opio.\nABANTU 20 BATTIDDWA MU MYEZI 2 Okuva mu April 2019, okutuuka kati, abantu abasoba mu 20, battiddwa abemmundu ng’abamu bajaasi ba UPDF kyokka bonna bwe bamala okutta abantu bagenda n’emmundu zaabwe, oluvannyuma poliisi n’ebaako abantu abagambibwa okwenyigira mu ttemu eryo b’ekwata wabula abamu bamala ne bayimbulwa ng’obujulizi bubuze.\nEttemu eryakasembayo libadde Mityana ku Lwokutaano abantu babiri bwe battiddwa abajaasi aba UPDF abaabadde bakuuma RDC (Laba P.5) l Mu kiro ekyakeesezza Olwokutaano, Yasin Galiwango, omuvuzi wa bodaboda e Kanyanya ku luguudo lw’e Gayaza, ababbi baamusindiridde ebyasi n’afiirawo bwe yabadde abagoba oluvannyuma lw’okulemesebwa okubba edduuka lya ‘Mobile Money’. l Mu kiro ku Mmande nga June 17, abantu bana ab’enju emu e Buikwe, battiddwa omutemu eyeekukumye mu nnyumba ne bamuggaliramu nga tebategedde.\nl Agnes Nakabugo n’abaana be basatu; Agnes Nassolo, Tressy Zalwango ne Owen Wagaba, abatemu baabattidde mu nnyumba ekiro. Kigambibwa nti, eyabasse, yabadde yeesasuza olwa Nakabugo okumugaana okuganza muwala we.\nl Harriet Nalwadda omusuubuzi wa ‘Mobile Money’ n’omukozi we Maureen Nakabuubi, abatemu baabalumbye bannyuka badda waka ekiro ku ssaawa nga 4:30 ne babakuba amasasi.\nEttemu lino lyabaddewo nga June 11 e Zzana ku luguudo lw’e Ntebe. Abazigu baataayizza emabega ne mu maaso Nalwadda ne Nakabuubi ne babulwa we baddukira olwo ne babasindirira ebyasi. Nalwadda we baamuttira, waaliwo poliisi mu mmita nga 200 kyokka tewaaliwo yataasa wadde ng’abazigu baatwala obudde obuwera mu kitundu. Baatutte ensawo ya ssente ze yadde annyuse nazo. Ono gwabadde mulundi gwakubiri ng’abemmundu bamwegezaamu.\nOgwasooka, baamulumba April 12, 2015 ne bamukuba amasasi ana mu lubuto ne mu magulu kyokka n’asimattuka. l Raphael Waugembe, abemmundu ababadde balondoola omusuubuzi wa ‘Mobile Money’ e Lungujja oluvannyuma beekanga omuyizi eyali afuluma ewaabwe okugenda okusuza mwannyina eyali omulwadde.\nEttemu lino, lyaliwo nga May 15 era Walugembe yali anaatera okutikkirwa ku yunivasite e Nkozi. We battira Walugembe, waliwo kabanga ka bigere okutuuka ku poliisi kyokka mpaawo muserikale yadduukirira.\nl E Nansana emisana ttuku, abemmundu baggala oluguudo ne batta abantu basatu ku dduuka eritunda ebizimbisibwa erya Cheap Hardware nga May 29, 2019 oluvannyuma ne babba obutitimbe bwa ssente.\nEttemu lino lyakolebwa era poliisi y’omu kitundu teyanukudde. Abemmundu baali mukaaga nga bambadde ebikookolo ku maaso ne bayingira edduuka nga tewali kkamera yonna yasobola kubakwata. Mu ngeri ya kikomando, baakubye amasasi ne gakwata abantu okuli Immy Atukuru ne Frank Aruho ne bafiirawo ate omulala n’afiira mu ddwaaliro.\nl April 28, abemmundu baalumbye City Supermarket e Mpereerwe ne babba ssente munda ne ku ‘Mobile Money’ eri wabweru ne batta n’omukuumi ne badduka nga tewali abayimirizza.\nl Taban Atima, yattiddwa aba LDU nga May 22, e Kasawo mu disitulikiti y’e Mukono. Atima ne banne, aba LDU baabasanga mu ssanyu ne bagezaako okugoba omu ku bbo mu kukuba essasi, lyayita mu gwe baali bagoba, Jackson Azule n’omulala eyategeerekekako erya James ne limuyuza ekifuba ne likwata Atima n’akalirawo.\nETTEMU EDDALA l Wilber Majanja omusuubuzi w’ente n’embizzi, baamutugidde mu mmotoka omulambo ne bagukasuka ku kkubo ng’amaze okuttibwa e Ssanga ku luguudo lw’e Ssemuto.\nMajanja yabadde agenda Ssemuto kusuubula nga May 30 abatemu ne bayimirira okumutwalako mu kabuga k’e Matugga we yali ayimiridde ng’alinda takisi. Ssente ze zonna baazitwala.\nl Ronald Obangakene, omukuumi ku maka ga Haji. Kiwanuka e Muyenga, yatutte abeebyokwerinda mu kinnya kya kazambi nga April 22, n’abalaga omulambo gwa Dr. Catherine Agaba eyali akolera ku ddwaaliro lya IHK e Namuwongo. l Gorette Arot omutuuze w’e Namugongo, omulambo gwe gwasangiddwa okumpi n’enkambi y’e Nsambya ng’attiddwa nga April 14.\nPoliisi yakutte abantu okuli; Hawumba Harriet, 19, Ssennabulya Wycliffe 23, Kalyango Watson Davis 22, ne Seremba John Julius 22 ne baggalirwa ku poliisi y’e Kabalagala.\nABAKULEMBEZE AWALI LDU KYE BAGAMBA Ssentebe w’akakiiko k’ebyokwerinda aka Palamenti, Ruth Doreen Amule (mukazi Amolatar) yagambye nti, baasazeewo ng’akakiiko k’ebyokwerinda mu Palamenti okulondoola ensonga eno basalire wamu amagezi n’ebitongole by’okwerindamu engeri y’okulwanyisa ettemu.\nYasabye abaduumizi ba LDU okukwatagana n’abakulembeze mu bitundu kuba wadde baabawadde obukugu mu byokwerinda naye tebayinza kusinga babeera mu kitundu kukimanya.\nMeeya w’e Nansana, Regina Bakitte obuzibu buvudde ku malala aga LDU ge bazze nago kubanga omuntu gwe bawulire ye RDC yekka, abakulembeze abalala tebabafaako. Engeri abaserikale bano gye baaleetebwamu mu bitundu yennyini yalimu obukyamu kuba tewali mukulembeze mu kitundu yategeezebwa mannya g’abantu abaaleetebwa wadde obungi bwabwe.\nEkikolwa ky’okubeera ng’ebyalo birimu abantu abalina emmundu abatamanyiddwa agamba nti kiyinza okuviirako abamu okuzikozesa obubi abantu ne badda mu ddukadduka. Felix Ssemujju Mwanje, ssentebe w’eggombolola ye Wakiso-Mumyuka agamba nti emirimu gya LDU teginnaba kumutiza kuba ng’omukulembeze bamuleka bweru mu bikolebwa.\nYagambye nti mu tteeka erifuga Gavumenti ezeebitundu y’ateekeddwa okukulira akakiiko k’ebyokwerinda mu ggombolola kyokka kino kikoma mu bigambo. Okuggyako ekiseera Maj. David Matovu we yabeerera RDC yabatuuzanga ne basala amagezi agatebenkeza ekitundu. Kyokka okuva lwe yakyusibwa abasigadde tebamuwuliriza. Abaserikale ba LDU bwe baali bagenda okutendekebwa basuubizza nti bajja kukomawo bakolere mu bifo gye byaggyibwa.\nKyokka kyabeewuunyisa okulaba abaasindikibwa ku byalo nga tebabategeera. Yakkirizza nti aba LDU abalaba nga batambula ekiro, kyokka okusinga batambulira ku nguudo ennene ababbi ne basigala nga beegiriisa mu mu byalo. Yasabye wabeerewo enkolagana wakati w’abakulembeze ba LCku byalo n’aba LDU basobole okusalira awamu amagezi kuba be basinga okumanya abantu abakyamu mu bitunddu.\nABAKULIRA ABA LDU BOOGEDDE Maj. Bilal Katamba omwogezi w’ekibinja ekisooka ekya UPDF nga kye kivunaanyizibwa ku baserikale ba LDU yagambye nti ssi kituufu abantu kye beemulugunya nti, abaserikale abaabaweerezebwa ssi be bajja ku byalo.\nKye baakola buli muserikale baamuweereza mu disitulikiti gye baamuggya, kyokka nga tebamuzza ku kyalo kyennyini kwe yali abeera kuba kino kirimu obuzibu. Ekyokubiri ekyalo baakiggyangako abaserikale omu oba babiri ate ng’abaserikale bagabibwa mu bibinja ng’ekisingayo obutono kya baserikale 12.\nAbaduumizi ba LDU baalagirwa okukolagana obulungi n’abakulembeze b’ebitundu kuba be bamanyi obumenyi bw’amateeka obuli mu kitundu. Yasuubizza okutereeza we kibadde tekikolebwa. Omulimu gwa LDU omukulu gwa kuyamba ku poliisi kuba ennamba yaabwe ntono era y’ensonga lwaki buli mumenyi w’amateeka akwatibwa bamutwala ku poliisi n’etandika okunoonyereza.\nKu kigambibwa nti abaserikale batambulira ku nguudo ennene zokka, yakiwakanyizza n’agamba nti olw’okuba omu w’abeera abalabidde mu kiseera ekyo alowooza nti awalala tebatuukayo. Kyokka olw’okuba basula balawuna, bamala ne batuuka mu buli kanyomero. Kyokka omuwendo gw’aba LDU gukyali mutono ogutabasobozesa kubeera buli wantu we babeera babeetaagidde.\nOkutwaliza awamu abaserikale ba LDU babadde bawanguzi kuba basobodde okukwata emmundu, okukwata ababbi n’okulwanyisa obumenyi bw’amateeka obw’enjawulo. Ku ky’okubeera ng’abatemu baasobola okulumba Cheap Hardware e Nansana emisana ttuku tekitegeeza nti, balemeddwa, wabula kiraga nti abatemu bakyusizza obuufu nga kati bazinduukiriza misana kuba ebikwekweto babikola budde bwa kiro. Ng’ebitongole byokwerinda yasuubizza nti bagenda kwongera okwetereeza balabe engeri y’okunyweza ebyokwerinda mu budde bw’emisana.\nKatamba yakubirizza abantu baabulijjo okukolagana n’abaduumizi ba LDU be baateeka mu byalo basobole okuwuliziganya obulungi. Abakulembeze ba LC bakwatagane n’aba LDU. Yagumizza Bannayuganda baleme kutya nti embeera ebavudde mu ngalo kuba balina obusobozi bwonna okumalawo obuzibu obw’amaanyi.\nPOLIISI KYEGAMBA Patrick Onyango omwogezi wa poliisi mu Kampala n’emiriraano agamba nti, tebannaba kulemererwa kukuuma Bannayuganda kuba abantu batambula obudde bwonna okukeesa obudde. Ayongerako nti, kkamera eziriwo tekigaana bantu kuzza misango kuba tezikwata, kyokka ziyamba okufuna obujulizi ne basobola okusitukiramu amangu.\nOkuva lwe zaateekebwa ku nguudo zikoze kinene. LDU weebali naye tebasobola kubeera mu buli kifo era abakyamu basobola okubalabiriza ne bamenya amateeka. Ekisinga obukulu ye buli muntu okufaayo ku byokwerinda bye ng'omuntu naddala gy’akolera ne gy’asula.


Bukedde Online - Mutuulakungo alaze bwe yatendeka Yiga okusawula\nBalumbye Mayinja okuyingiza Bobi mu luyimb...\nOMUSAMIZE Mutuulakungo eyatendeka Augustine Yiga Abizzaayo okutetenkanya ekibuga alaze engeri gye yamubangulamu okusawula. Era obukodyo bwe yaggya mu ssabo kwe yatetenkanyiza ekkanisa. Kyokka ne Mutuulakungo olumu kyamusukkako, omuyizi (Yiga) bwe yamusinza amagezi.\nOlusozi Yiga we yatandikira okusawula.\nYiga yalokoka mu kiseera kye kimu ng'akyali mukongozzi mu ssabo. Abantu be yayambululanga mu kifo ky'okubagamba ng'alaamiriza jjajja Nabuzaana, ate Yiga yabasiibuzanga "mu linnya lya Yesu". Olwo Yiga be yakolangako ne balekeraawo okutendereza Mutuulakungo, wabula ne bawaana "Omusamize asawula mu linnya lya Yesu.\nBukedde yayogedde ne Wasswa Muluulakungo ow'emyaka 54. Okumutuukako kwabadde kusiitaana. Yampadde essimu n'andagirira mmusange e Bweyogerere ku lw'e Jinja. Bwe ntuukawo mmukubire essimu. Kyokka bwe nnatuuse e Bweyogerere, n'antegeeza nga bwe yabadde agenze okukungubagira Yiga ku kkanisa ya Revival Christian Centre e Kawaala.\n"Jjangu Kawaala gy'ojja okunsanga", bwe yagambye ku ssimu. Nga ntuuse e Kawaala, nnamukubidde essimu n'agikwata. Mutuulakungo: Ye ggwe owa Bukedde? Ndi wano naye tekijja kuba kyangu kundaba. Ssaagala bantu bangi kutegeera nga we ndi, kubanga ntya Corona. Oyambadde otya? Ye ggwe ali ku ssimu? Nkulabye era nkutegedde.\nTunula waggulu ku mwaliiro gw'okusatu ku kkanisa ojja kundaba. Wano owa Bukedde yatunudde waggulu n'alaba Mutuulakungo ng'ayimiridde ku mwaliiro ogwokusatu ku kizimbe okuli ekkanisa. N'agamba: kati twogerere awo ku ssimu.\nENGERI GYE BAASISINKANA NE YIGA Mutuulakungo agamba: Nnasooka okulaba Yiga mu myaka gy'e 80, ng'akyali mwana muto mu kyalo e Kigangazzi-Bukomansimbi ffembi gye tuzaalibwa. Wadde nga nze nnali mukulu, naye nga mmanyi Yiga kubanga yali mwana wa jawulo ng'abantu ku kyalo bagamba aliko empewo.\nKino baakiggya ku kuba nti ekintu bwe kyabulanga ku kyalo okugeza olugoye oba embazzi nga babuuza Yiga n'ababuulira gye kiri. Era bw'ataagenda wala mu kusoma (Yiga yakoma mu P4) abeekyalo baakissa ku mpewo nti ze zimugaanyi okusoma. Yiga yava mu kyalo mu 1988 n'ajja mu Kampala n'abayimbi ba Kadongokamu, gye yava n'atandika okusawula.\nMu 1990, Mutuulakungo yava mu Uganda n'agenda e Mwanza mu Tanzania ayongere okubangulwa mu busamize. Nga mmalirizza emisomo mu 1991, nnasanga Yiga nga bamusibidde ku poliisi y'e Mulongo ku nsalo ya Uganda ne Tanzania, bwe yali agezaako okuyingira Tanzania nga talina bimwogerako.\nNneegayirira abaserikale nti Yiga gwe baali bakutte yali muntu wange era ne bakkiriza okumumpa. Okuvaayo twalinnya kabangali ne tutuula emabega okutuuka mu Kampala. Bwe twatuuka mu Kampala, Yiga yakwata gage nange ne nkola byange. Oluvannyuma nnamusanga e Nakivubo okumpi ne ppaaka ya bbaasi za UTC (kati awali Mukwano Arcade) mu maaso ga Owino.\nMu kiseera ekyo nze (Mutuulakungo) nnali ntunda ddagala gganda mu luggya lwa Owino ate nga Yiga azannya zzaala eyakazibwako "ani akalengedde?" Twalabagananga buli lunaku ne tunyumya emboozi okuva mu kyalo okutuuka ku kutetenkanya ekibuga.\nYIGA AYINGIRA OBUSAMIZE Mu 1997, Yiga yampitiramu ng'obulamu bukalubye kuba obuzannyo bwe yatambuzanga nga kumpi buli lunaku bumutwaza mu kkomera. Ekyali kiruma ennyo Yiga kwe kuba nga yali muyimbi amanyi n'okusuna endongo kyokka nga talina w'asobola kuyimbira. Nnamugamba ajje tutandike okukola fenna n'akkiriza.\nNamutwala ku ssabo lyange e Nakawa okuliraana siteegi y'oku Geeti ne ntandika okumutendeka era yandaga nga muyizi mulungi kubanga yali akwata mangu. Nnamuwa obuvunaanyizibwa okubeera omukongozzi nga y'akuma ebyoto n'okunoga eddagala erimu. Kuno Yiga yagattako okwambulula abantu abaalinanga ebizibu eby'enjawulo. Yiga emirimu yagitambuza bulungi n'akuguka.\nNg'ebikwatagana n'okwambulula musuffu. Yatuuka ekiseera n'abeera nga y'omu ku bavubuka abato kwe nnali nsibidde olukoba. Nga bwe sibaawo, nga gwe ndekera obuvunaanyizibwa okukola ku balwadde. Kyokka olumu byantabula bwe nnafuna amawulire okuva mu balwadde nga bantegeeza nti omukongozzi baali tebakyamutegeera kubanga ebigambo bye baali bamanyidde nga jjajja nnakazaana takyabikozesa. Ayogera "mu linnya lya Yesu".\nNnateeka ku Yiga abakessi mu 2000 ne nkizuula nga yali avudde ku mulamwa ng'akola emirimu ebiri ogw'obusamize n'okulokoka. Nnamubuulira amazima nti mukwano gwange tetujja kukwatagana nze omusamize naawe omulokole. Nkusaba twawukane mu mirembe. Bwe tutyo ne twawukana.\nBADDAMU OKUSISINKANA NGA IGA AKOZE EKKANISA Nnamala ekiseera nga simanyi Yiga gy'ali wadde ebimufaako. Olumu nnali ntudde mu maka gange amalala e Kawaala, nnawulira abakuba ebigoma nga birekaana nnyo. Bwe nnabuuza nnategeezebwa nti waliwo abalokole abaali bakoze ekkanisa ku kyalo nga be bakuba ebigoma n'ebbaafu.\nKyanneewunyisa bwe nnatuuka awavugira ebigoma nga ku Yiga kwe nkuba eriiso era ffenna twasanyuka okuddamu okusisinkana. Okuva olwo yatandika okunneebuuzaako ku bintu ebyenjawulo naddala ku ngeri gy'asobola okutundamu ekkanisa ye. Amagezi ge nnamuwa gaamuyamba nnyo era mu bbanga lya myezi etaano yali awezezza abagoberezi abali mu 1,000.\nYiga akamu ku bukodyo bwe yatandikirako kwe kweranga ku leediyo ya Beat FM, n'atandika okugamba abantu nga bw'alina obusobozi obuzzaayo eddogo lye baba bakusindikidde. Wadde nga yalumbibwa Basumba banne nga bavumirira byakola, ye yeewolereza ng'agamba nti Bayibuli yamukkiriza okubizzaayo, mu kitabo Zabbuli 35:26 - amaaso gange ganaasanyuka nga galabye akabi nga katuukiridde eri abalabe bange.\nOKWAGALA ABAKAZI ABADDE AKYESIGAMYA KU BAYIBULI Olumu mukyala wa Yiga omukulu yanoba n'agenda e London yantuukirira n'ansaba njogereko ne mukwano gwange akendeeze ku bwenzi kuba yali asusizza obutayisa sikaati. Nnayogera ne Yiga. Yakyanukula mangu bwe yaggyayo Bayibuli n'asoma Omubuulizi 9:9-10 awagamba nti:Beeranga n'omukazi gw'oyagala ennaku zonna ez'obulamu bwo…essanyu likoma ku nsi.\nYiga yantegeeza nti wano w'asinziira okuganza omukazi yenna abeera amusanyusizza. Gye byaggweera ng'omukazi embeera emulemeredde era n'anoba. Okuva olwo nze nkola gya busamize nga Yiga ye Musumba. Kyokka tubadde tukolagana mu bintu bingi. Era emyezi esatu emabega bwe twali twogera yantegeeza nti: Tukoze ffenna ebintu bingi, kyokka tulina okulowooza ennyo ku mukululo gwe tugenda okuleka ku nsi.\nEkirungi nze Yiga ntendese mutabani wange era mmanyi emirimu gyange ajja kugitwala mu maaso. Twayogera ne ku musumba Jackson Ssenyonga eyali awalampa Yiga awatali kusalako. Nnawa Yiga amagezi yeesonyiwe Ssenyonga kubanga anoonya kwogerwako naye nga talina mulamwa.\nEbbanga lyonna Yiga ly'amaze nga mulwadde tubadde tuwuliziganya era ne mu biseera nga muyi okutuuka okufa, mukyala we Jackie Babirye eyayimba "omwana wa musajja" abadde ambuulira buli ekigenda mu maaso.\nYe ggwe owa Bukedde\nIrene Namatovu azaalidde Lutaaya sukaali


Kiki ekyatuuka ku bantu abakkiriza Katonda nga Yesu tanajja?. Abantu balokoka batya nga Yesu tanafa?\nOkuva ku kugwa kw’omuntu, engeri yokka oy’okulokolebwa eri mu kufa kwa Kristu. Tewali muntu yenna newankubadde eyaliwo nga Yesu tanakomererwa yalokolebwa okugyako okuyita mu kufa kwa Kristu. Okufa kwa kwasasula omutango gw’ebibi byaffe ebyedda ebyakolebwa mu ndagaano enkadde n’ebyakolebwa abakkiriza mu ndagaano empya.\nEkikyuseemu y’engeri y’okukkkiriza. Katonda kyeyeetaaga ekyilina okukkilizibwa kiva ku kigera ky’okubikkulibwa omuntu kwafunye. Kino kiyitibwa okukkiriza okufunibwa mu mitenderera. Adamu yakkiriza ekisuubizo Katonda kyeyawa mu luberyeberye 3:15 nti ezadde ly’omukazi liliwangula Sitani. Adamu yamukkiriza, okusinziira ku linnya lyeyawa Kaawa (3:20) era Katonda nalaga okukkiriza kwe ku nsonga eyo bweyabikako n’amaliba g’ensolo (3:21). Mu kaseera kano, Adamu ekyo kyoka kyeyali amanyi era kyeyakkiriza.\nIbulayimu yakkiriza Katonda okusinziira ku bisuubizo n’okubikkulirwa Katonda kweyamuwa mu Oluberyeberye 12 ne 15. Nga Musa tanaba, tewali byawandiikibwa byaliwo, wabula omuntu yalina obuvunanyizibwa eri ekyo Katonda kyeyali abikudde oba ayogedde. Okuyita mu ndagaano enkadde, abakkiriza bonna baggya eri obulokozi kubanga bakkiriza nti Katonda agya kubaggyako ekizibu ky’ebibi byabwe. Leero, tutunula emabega, nga tukkiriza nti Yesu yatugyako ekizibu ky’ebibi byaffe ku musalaba.(Yokaana 3:16, Abaebbulaniya 9:28).\nAte abakkiriza mu Kristu mu nakku za Yesu nga tanakomererwa era nga tanazuukira? Bakkiriza kki? Basoobola okutegeera mu bujuvu ekifanaanyi kya Yesu okufa ku Musalaba olw’ebibi byabwe? Mu biseera ebisembayo eby’obuwereeza bwa Yesu, “Yesu n'asookera awo okubuulira abayigirizwa be nti kimugwanira okugenda e Yerusaalemi, okubonyaabonyezebwa ennyo abakadde ne bakabona abakulu n'abawandiisi, n'okuttibwa, ne ku lunaku olw'okusatu okuzuukizibwa. Peetero n'amutwala, n'atanula okumunenya, ng'agamba nti Nedda, Mukama wange: ekyo tekirikubaako n'akatono.” (Matayo 16:21-22). Abayigirizibwa be bakola kki bwebaawulira obubaka buno? “. Peetero n'amutwala, n'atanula okumunenya, ng'agamba nti Nedda, Mukama wange: ekyo tekirikubaako n'akatono.” Petero ne banne bali tebamanyi mazima gonna , wabula balokolebwa kubanga kubanga bakkiriza nti Yesu ntI katonda agenda kukola ku nsonga y’ekizibu kyebibi byabwe. Tebamanya ngeri gyagenda kukikolamu kusinga Adamu, Ibulayimu, Musa,oba Dawudi, wabula bakkiriza.\nOlwaleero, tulina okubikkulilwa kungi okusinga abantu abaliwo nga Yesu tanazuukira. Tumanyi ekifanaanyi kyonna. “Katonda edda bwe yayogereranga mu bitundu ebingi ne mu ngeri ennyingi eri bajjajjaffe mu bannabbi, mu nnaku zino ez'oluvannyuma yayogerera naffe mu Mwana, gwe yassaawo okuba omusika wa byonna, era gwe yatonza ebintu byonna;”(Abaebbulaniya 1:1-2). Okulokolebwa kwaffe kukyasimbiddwa ku kufa kwa Kristu, okukkiriza kwaffe kyekyetaagisibwa okuweebwa obulokozi, era Katonda gwetulina okuteekamu okukkiriza kwaffe. Lero kyetulina okukkiriza kiri nti Yesu yafa olw’ebibi byaffe, yaziikibwa, era ku lunaku Olw’okusatu nazuukira okuva my bafu (1 Abakkolinso 15:3-4).


Bukedde Online - Trump yeesunga kuvuganya Clinton ku bwapulezidenti bwa Amerika\nTrump alumbye Paapa ku by'okuzimba ekisenge\nPoliisi ekoze loodibulooka n'esuuza abantu...\nJeb Bush, muganda w’eyaliko Pulezidenti wa Amerika, George Bush Jr era ng’ava mu famire ya George Walker Bush Sr yalabye ebigambo tebimutambulira bulungi kwe kusalawo n’awanduka mu Lwokaano ku Ssande.\nTrump ne Clinton bwe bavuganya ku Bwapulezidenti bwa Amerika\nNNAGGAGGA Donald Trump, avuganya okutwala obukulembeze bwa Amerika ayongedde amaanyi mu lugendo lwe banne b’ali nabo mu lwokaano okuva mu Republican Party kati abakubya kaga ekyawalirizza omu okuwanduka mu lwokaano.\nEkiseera kino bali mu kamyufu nga bagenda batalaaga amasaza gonna aga Amerika.\nTrump avuganya ne Marco Rubio, Ted Cruz, John Kasich ne Ben Carson.\nOlwamaze okuwangula essaza ly’e South Carolina n’abuukula nti bwe yeepimamu alaba ng’olwokaano agenda kulubeeramu ne Hillary Clinton owa Democratic Party kubanga ababadde bamuvuganya kati baavula.\nAbataputa ebyobufuzi mu Amerika bagamba nti Trump w’ali y’asinga okubeera n’emikisa egiwangula okukwatira Republican Party bendera kubanga ebyafaayo biraga nti bapulezidenti abavudde mu kibiina kya Republican bwe bamala okuwangula amasaza New Hampshire ne South Carolina (nga Trump bwe yakoze) amasaza agasigaddeyo bayisa mukka mu kisero.\nAvuganya okutwala tikiti y’ekibiina kya Republican alina okubeera ng’alina obuwagizi bwa babaka 1,237. Ekiseera kino Trump alina ababaka 67 abuzaayo 1,170, amuddirira Cruz alina 11 abuzaayo 1,226 ate Rubio alina 10 abuzaayo 1227.\nOkuvuganya ku kkaadi ya DP olina okubeera n’obuwagizi bwa babaka 2,383. Ekiseera kino Clinton alinawo 502 abuzaayo 1,881 ate gw’avuganya naye Sanders alina 70 abuzaayo 2,318.\nOkuwanduka kwa Jeb Bush mu lwokaano kyayongedde Trump amaanyi kyokka bonna okukakasa oba beeyongerayo mu maaso kyakusinziira ku kalulu ak’okubeerawo ku Lwokubiri lwa wiiki ejja, amasaza 13 lwe gagenda okukuba akamyufu okusalawo.


Bukedde Online - Embeera ya bbebi w'omukozi wa Bukedde eyongedde okwonooneka: Atwalibwa Buyindi\nEmbeera ya bbebi w'omukozi wa Bukedde eyongedde okwonooneka: Atwalibwa Buyindi\nAbejjeerezebwa okutega bbomu za 2010 babasomedde emisango emirala\nAdded 28th August 2018\nBBEBI wa munnamawulire wa Bukedde Mahd Lusiba eyalwala obwongo abasawo ne bamusindika agende e Buyindi alongoosebwe obwongo embeera ye yeeyongedde okwonooneka, bazadde be ne basalawo bamutwale ku Ssande ya wiiki eno okusobola okutaasa obulamu bwe.\nAlfa Lusiba ow’omwaka ogumu n’ekitundu mu kiseera kino embeera ye yeeyongedde okubeera embi , ssenyiga n’okukolola bwe byeyongedde ekintu ekimukosa ennyo obwongo bwe.\nTaata wa Alfa omukozi wa Bukedde, Mahd Lusiba yagambye nti tebalina kyakukola kabatwale omwana e Buyindi nga tannayonooneka bwongo ku ssente ze baakafunawo ng’eno abazirakisa bwe bagenda mu maaso n’okubasondera ku ssente kubanga ssente ezeetagibwa nnyingi, ziri mu bukadde 200.\nAlfa waakulongoosebwa obwongo emirundi ena ku bukadde 200, nga kino kirina okukolebwa buli luvannyuma lwa myezi mukaaga. Era ssente ezitandikirwako zeetaagisa obukadde nga 70 wabula nazo zikyagaanye okuwera.\nKu Lwomukaaga oluwedde, omuyimbi Gravity Omutujju ne Spice Diana n’abalala beenyigidde mu kaweefube w’okwoza mmotoka ku Fusion Auto Spa e Munyonyo era mwavuddemu obukadde 10.\nOmwana Alfa yali mulamu bulungi wabula emyezi ebiri emabega maama we yagenda okuzuukuka ekiro mu ttumbi ng’omwana yaziriise dda mu buliri.\nYatwalibwa mu ddwaaliro e Lubaga gye yamala ebbanga lya wiiki emu n’ennaku ssatu ne bamulemererwa ne bamusindika e Mulago.\nOmwana ono waakutwalibwa mu ddwaaliro lya “Neurogen Brain And Spine Institute” e Buyindi abajjanjaba obulwadde bwa “Post Meningoencephalitis” wabula obuzibu tulina okukozesa obwangu ng’ate kyetaagisa ssente nnyingi.\nOmwana ono yeetaaga emitwalo gya ddoola 48,000 ez’okumujanjaba emirudi ena mu myaka ebiri gattako ddoola 5,000, ez’okusula okumala omwezi mulamba nga bavudde mu ddwaaliro gye banaamala wiiki emu wabula nga balina okumuzzangayo okulaba abasawo okumala omwezi mulamba nga bali mu Buyindi.\nLusiba yagambye nti omuzirakisa asobola okuweereza obuyambi bwa ssente bwonna ku ssimu ya Lusiba 0703337432 ne 0774991228 oba akawunti nnamba mu mannya ga Lusiba Mahd Jamada\nPoliisi eyodde owâ€™e Kaliro\nMalaaya eyanyaze omusuubuzi bamukukunudde mu kaabuyonjo


Mutabani wa Kayiira avudde mu DP ne yeegatta...\nMU bbanga lya myezi mukaaga, abantu musanvu be baakagwa mu katego k’abatemu abeefuula abakola ogw’okusaabaza abantu mu mmotoka ezaabuyonjo mu bitundu by'e Masaka era abantu bana be banyazeeko ssente n'oluvannyuma ne battibwa ate abalala ne basimattuka. Akyasembyeyo okubagwamu ye Fred Tukahirwe ku Lwomukaaga.\nTuhakirwe emmotoka ekika kya Noah yamulondodde okuva e Katwe - Masaka gy’abadde asula, yamulonze mu kabuga k'e Kijjabwemi omulambo gwe ne gusuulibwa ku luguudo lw'e Viilla.\nShafic Mwanje ng’ono yasimattuka okuttibwa abasajja abaamujja ku siteegi ya Shell Buddu mu kibuga Masaka ng’agenda Kyotera, yategeezezza nti balina abantu bangi be bakolagana nabo ekibasobozesa okulondoola abantu ababa ne ssente.\nYayongeddeko nti oluvannyuma lw’okumwefuulira ne bamusiba omuguwa mu bulago baamusaba ssente era ze yalina n’azibawa ne bamulagira akubire omuntu yenna abaweereze obukadde 10 singa yali akayayagala obulamu, yabategeeza nga bw'atalina ssente ezo ne bamujjirayo ebiso n'ennyondo kyokka oluvannyuma ne bamusuula mu kitoogo ky'e Nabajuzi ku ludda e Kyotera.\nOmwogezi wa poliisi mu Greater Masaka Paul Kangavve yalabudde abaatadde obupande ku mmotoka mu kifo ky’ebikuubo nti nabo tebajja kutalizibwa kubanga obupande buno busobola okuggyibwako


Bukedde Online - Okuzza Dr. Kiggundu ku kakiiko kâ€™ebyokulonda kibayombezza\nOkuzza Dr. Kiggundu ku kakiiko kâ€™ebyokulonda kibayombezza\nEggaali yâ€™omukka ekolebweko nâ€™amaanyi\nNakuguka mu kuyoyoota nviiri zâ€™abakyala\nBrig Kasirye Ggwanga: Pulezidenti Museveni kyâ€™abagamba kikiino. lwa kuba mwe temukitegeera, toyinza kungâ€™amba nti omuntu ava e Kabale avuganye e Kibaale.\nOkugula ettaka ebunaayira kirala nâ€™okulya obukulembeze kirala. Bwâ€™oba oyogala kukola ssente zo tewali kizibu naye tosuubira kufun\nOkugula ettaka ebunaayira kirala nâ€™okulya obukulembeze kirala. Bwâ€™oba oyogala kukola ssente zo tewali kizibu naye tosuubira kufuna kifo kya bukulembeze.\nMbadde e Mubende, mmanyi lwaki byenkugamba bituufu ate tolowooza nti mpagira okusosola mu mawanga. Kyekyo lwaki nâ€™olumu abazze okusenga ngâ€™Abakiga tebatera kuzimba nnyumba za buwangaazi, bazimba za lusaago olwo ewaabwe ne bazimba ezâ€™obuwangaazi. Nze ku lwange, pulezidenti kye yakozeÂ e Bunyoro nkisemba emirundi gyonna. Kyesiwagira kwe kutwala ettaka lyabwe kubanga baagula ggule.\nÂ Ebyâ€™engeri eyo bye byayongera nâ€™amaanyi mu byâ€™ettaka lya Amama Mbabazi lye yaguza NSSF. Kwekugamba Abaganda oba abantu balaba Omukiga Mbabazi akola ssente mu ttaka lya Buganda ,ekyo tukireke.\nKati Nkugamba nti nâ€™akakiiko kâ€™ebyokulonda tekalina mutawaana, ekibakayaana bwavu.\nTuve mu byobufuzi tudde mu bya nkulakulana ebyobukiiko bwâ€™okulonda mu byagazaaki? Mubeera nga nze mulime nâ€™okukola ennyo mufune ssente ebyâ€™akakiiko bireme bamalira budde.\nKola ogule ttulakita nga nze ovuge olime ofune. ( adda ku babadde beerumaluma - Ggwe Nakajiri sirika naawe gundi.. eh Musoga! Abasoga mpulira bagamba nti ewammwe envunza zisusse!\nKaakati nkugamba nti nze ndi ku nkukulaakulana, ffe twagala mutakaÂ ssente.\nOmusumba Christopher Kyobe: Ku kakiiko okwongezebwayo ekisanja, sirowooza nti pulezidenti yakoze nsobi kubanga ssemateeka amuwa obuyinza okugoba, okulonda nâ€™okwongezaayo ekisanja. Ekirala, nze ndaba Dr. Kiggundu nâ€™akakiiko ke abadde afubye okukola era asaana okwongezaayo.\nNze kitange yangâ€™amba nti toyinza kusanyusa buli omu. Era bwâ€™olaba embwa eyâ€™amaggulu ana ngâ€™eyimiriza okugulu kumu, manya nti waliwo ensobi.\nMpozi nâ€™ekirala Kiggundu musajja mukalabakalaba eraÂ Museveni yalaba nti yajja okusobola ebintu, omanyi Uganda kati yafuuse yâ€™abayaaye bwâ€™obeera poole togisobola.\nKu byâ€™Abafuruki, Museveni mutuufu kubanga sirowooza nti omuntu ayinza okuva e Bunaayira nâ€™afuga.\nMutalebani Kigongo: Ku bya Dr. Kiggundu, nze mbadde mu byobufuzi ebibaddewo, abasinga ne banenya Kiggundu kyokka ngâ€™abo bennyini bwe tubeera mu kalulu beesiba mu Kampala mu byalo ne batalinnyayo! Bwe babasinga nga badda mu batubbye so nga beebalemeddwa okunoonyayo akalulu. Mu byalo awali abantu ne batagendayo ne beesiba mu Kampala mwokka.\nDr. Kiggundu okutwaliza awamu akoze nnyo tulina kumulungâ€™amya si kumugoba kubanga omukazi afumba eyakakoolakoola tomugoba omulagira kuboobeeza. Omusango si gwa Dr. Kiggundu gwa ba ludda luvuganya abanafu.\nEnsonga yâ€™Abafuruki, tukimanyi nti eggwanga lyaffe liyaniriza buli muntu naye ate tukimanye nti tewali asinga muntu wa mu kitundu kumanya bizibu byakyo nâ€™olwekyo ku Bafuruki mutuufu tebayinza kusinga Banyoro kumanya byâ€™e Bunyoro era sirowooza nti ogwo musango okuwa endowooza ye.\nKaziba Musuubuzi: Ku bya Dr. Badru Kiggundu, nze ndaba akuze asaana kukyusa gwe ate abasoma abalala banaakolawa? Sigamba nti abadde abba akalulu, nedda, kyendiko nti anaaweereza okutuuka ddi?\nBwe ngenda ku basenze bâ€™e Bunyoro, nsoberwa kubanga ne Hajati Hanifa Kawooya yandibadde teyeesimba Ssembabule! Bwâ€™oleka Kawooya ate lwaki ogaana Abafuruki?\nByarugaba: Nze munsobedde, kati Dr. Kiggundu nâ€™akakiiko ke temwandibafuddeko kubanga tewali kigenda kukyuka. Kiringa okuwakanya ddifiri gwe bawadde okulamula omupiira. Ebyo bye mugamba nti buli kibiina kikiikirirwe tebijja kukola, ebibiina bingi olwo banaabeerako bameka?\nAte nâ€™anaawangula tasinziira ku kakiiko, wano mu kulonda okuwedde waliwo ebifo aba Besigye gye bataalina buwagizi wadde abatunulizi olwâ€™obunafu bwe ate ne beekwasa akakiiko.\nKu Bafuruki, kambuuze ani ku mmwe atali Mufuruki? Temunamanya nti e Bunyoro waliwo obuzibu obwetaaga okusalira amagezi! Oba Museveni aleese amagezi agage, gwe alekaana agago galuwa?\nLutwama Afrika:Nabadde nsubira nti ssentebe wâ€™akakiiko kâ€™ebyokulonda ateekwa kuba Musiraamu, owa NRM ate nga wampisa. Nabadde sisuubidde kumusanga nga ye Dr. Badru Kiggundu kubanga simwesigwa. Ayinza nâ€™okukola ebyali e Kenya. Ku kye Bunyoro, kinnuma nnyo okulaba nti ssentebe wange Museveni mu NRM musosoze kubanga lwaki agaana Abakiga e Bunyoro nga wano Abalaalo bali ku ttaka lya Buganda babba awatali kugambwako?Â Â\nÂ Dan Mugume: Ku kakiiko kâ€™ebyokulonda ndowooza nti tekalina mutawaana abalina obuzibu ba bibiina ebiremeddwa okufuna obuwanguzi olwâ€™obunafu. Kati DP ,UPC ne JEEMA byâ€™olowooza nti biyinza okuwangula? Kiringa mukazi mugumba kwekwasa mufaliso nti gwe gumulemesezzaÂ okufuna olubuto. Ekibiina ekimala emyaka 45 nga tekifuze nga DP nze nkiyita ka kkampuni.\nLukundo Afrika: Akakiiko kâ€™ebyokulonda tekatandise leero kyokka babadde bakagondera ne bavuganya. Bakalaba ssaawa eno? Lwaki bagamba nti Kiggundu aleeta obuzibu?\nKu Bafuruki, nneewuunya nti amawanga agâ€™akyalina obusosoze gâ€™egakyali emabega. Abososola bali mabega tebamanyi nkulaakulana era ndowooza Museveni abantu abasomese okusinga okubawa amagezi agatayinza kukola bwâ€™ogendera ku konsitityusoni.\nWilly Ssenkuba: Seewuunyizza bantu abo kuzzibwa kakiiko naawe nga bwâ€™otegedde.Â Kyendowooza, ebibiina byonna ebivuganya mu ggwanga byandibadde byebuuzibwako ne bakola olukiiko olwawamu. Ekirala nâ€™ebitongole ebikuumaddembe byandibadde bikugirwa okwetaba mu byâ€™okulonda.\nKu byâ€™Abanyoro, Museveni mutuufuÂ kubanga abantu bonna basosola yadde Abaganda abeeyisaako. Mpozzi mwe abatatambudde, naye ffe abalabyeko, tewali atasosolaÂ kyâ€™ova olaba nga nze nagaana nâ€™okuwasa bannamawanga. Omukazi owange namuggya Masaka tonziza mwâ€™ebyo.\nStella Tumuhairwe: Ekisooka akakiiko kâ€™ebyokulonda si ke kabba akalulu wabula abeesimbyewo. Kasita kandideeti akuwa ssukaali nâ€™omunywa oba obbye kalulu gattako abeemiruka nâ€™abalala abayitwako ebivudde mu kulonda nga tebinnatuuka wa ssentebe Kiggundu alangirira oluvannyuma.\nKu Bafuruki, Museveni bye yayogedde tewali muntu wano atali Mufuruki! Nâ€™olwekyo ebyâ€™okugaana Abakiga baayo okuvuganya kuba kubaggyako ddembe lyabwe eryâ€™obwebange.\nMuseveni nâ€™Omukama wa Bunyoro batuuze Abanyoro babayigirize okuzaala nâ€™okulima bagaggawale mu kifo kyâ€™okukugira Abakiga baayo okuvuganya.\nSsegirinya owâ€™e Kyebando:\nuseveni akakiiko akafudde ka baaluganda bako nâ€™abeemikwano. Kiggundu ndaba omulimu gumulemye kubanga ne bwâ€™aba alangirira awoza kimu nti â€˜ebintu mbirangirira nga bwe babimpadde.â€™ Oyo aba mukulu wa kakiiko ateesalirawo? Akakiiko akatuufu kandibadde kabeerako abakiise bâ€™ebibiina byonna. Ku Bafuruki, eyo Museveni gyâ€™alaze alinga awaba, kuba kusosolaÂ era ndowooza naffe abakyala be tulina abalaalo tubagobe?.\nKahenda Provia:Â Ono omwana abadde alowooza nti Kiggundu okulangirira ebintu nga bwâ€™abifuna mukyamu, gwe mukyamu kuba bwe kiteekeddwa okuba. Kati ku kakiiko sirowooza nti yagamba ebibiina okuba ebinafu bituuke nâ€™okubulwa ba kandideeti.\nKiggundu talina nsobi yonna era ndowooza ku luno amagye gateekeddwa okuba mu kulonda kubanga abantu batandise okutaamuuka.\nKu Bafuruki, ndaba nga Museveni awabisa. Bwâ€™onova mu byokwesimbawo ojja kusanga nga nalina omukazi awaka oba omusajja omukiga agenda kumuboola, oba omusawo agaane okuba omulala empiso olwâ€™okuba Omunyoro !\nKyendaba, Abakiga tuveeyo ku Museveni tumuzirire okulonda kwonna gwe ate obeera otya nâ€™omukulembeze gwâ€™otalonda?\nBaguma Yowasi: Ebyo Kahenda byayogerako bya kubuguumiriza kubanga Omunyoro akwata mpola. Ku kakiiko,Â Dr. Kiggundu yayise mu kakungunta nâ€™olwekyo tumuleke.\nAbâ€™oludda oluvuganya abagamba nti Dr. Kiggundu waakubabba ndowooza ekirungi tutegedde mangu, munyweza wansi eyo oba akakiiko kagula kamera zireetebwe wabulewo ababba.\nNantameggwa Ssenyonga: Dr. Kiggundu yinginiya ate eno ali mu byakulonda, mbuuza, bwe bakuwa ani gwâ€™otunulira akuwadde oba atakuwadde?\nNakajjiri: Akakiiko kâ€™ebyokulonda ndowooza kandikoze bulungi era sijja ku kirwako.Ku Bafuruki, ndowooza nti Museveni yayogedde lwa bulungi si kutumbula mpalana.\nEra ndowooza yayagadde kuwabula kubanga nâ€™ebiri e Bunyoro nâ€™eno byâ€™atuuka dda nâ€™osanga ngâ€™Abafuruki bâ€™e Kamwokya bwe batuuka ku ssentebe baaleetaÂ Godfrey Nyakana ate abâ€™e Nakawa Ruhindi.\nNamwanje: Ebigambo bya Bunyoro, Bungangaizi, Kibaale sirina kye simanyi kubanga nva mu famire yâ€™omugenzi George Magezi. E Kibaale, Ssekitoleko yaleeta ekizibu bwe yasombanga Abakiga mu bbaasi ngâ€™abayiwa e Kibaale okufananako nga Ntambala [atali eyagobanga abantu ku ttaka] engeri gyâ€™aleetamu abantu e Kiboga. Wano obuzibu we bwava kubanga Abakiga babadde bayitiridde okuteeka Abanyoro ku bunkeenke. Era e Kibaale obuzibu bukyagenda mu maaso ndowooza ne Museveni kye kyamuwadde okumala gasalawo balekere Abanyoro kubanga kibadde kibi era mukwano gwange Museveni nnywera ebintu biyinza obutabeera byangu.\nDan Kirya: Ensonga etubonyabonya eyâ€™Abafuruki nâ€™ebbaluwa nagifuna ne nneewunya kubanga waliwo abagamba nti naye Mufuruki! Lwaki ye yeesimbawo? Kuva 1986 ngâ€™agamba nti okusosola mu mawanga kikyamu era nâ€™abamu ne bagamba nti ayagala kukusa Banyarwanda abazaalibwa kuno era ndowooza olaba balina enkizo. Nâ€™olwekyo aba mukyamu ate okukyukaÂ nâ€™adda mu kwawulayawula mu bantu.\nHaji Kamya: Nsooka na kya Bunyoro nâ€™ebbaluwa ya Pulezidenti.Â Pulezidenti alaba wala ate asooka kwebuuza nâ€™olwekyo tayinza kuba nga yamala gasalawo, ebintu tusooke tubigendeko mpola. Ate buli kitundu kiba nâ€™ebyakyo gwe mu Buganda oyinza okuba oyagala Federo ngâ€™ate Abanyoro baagala kubeera na bakulembeze Banyoro.\nKu byâ€™okulonda ba ddifiri, bakola kitono, abalonzi be basinga nâ€™olwekyo Dr. Kiggundu tayinza kubbira atafunyeeyo kalulu. Mwawule. Wano oba bakubba, bukukumbe bwonna tulabe bwe banaagamba nti gwe afunye 80 ku 100 gwe bawangudde.\nKatenda Luutu [RDC]: Ebyâ€™okulonda temuli kwekubiira mu kakiiko kubanga nâ€™aba NRM waliwo lwe tuwangulwa yadde mwekwasa nti akakiiko kâ€™ekuubira ku ffe.\nKu byâ€™e Bunyoro sirowooza nti Museveni mukyamu.Okuwabula yali alungâ€™amya ne bannasangwa Abanyoro baleme kulekebwa bbali. Abakiga bazzadde okukamala e Bunyoro baagala kwefugayo. Bwe babagambako olwo kwe kukola obubi!Â Ate ne gwemuwakanya alina [vizoni] tomala gamuwakanya. Kyâ€™ayagala ye buli muntu okweyagalira ewuwe.\nTomusange Albert Basajjasubi: Ku mwe abali wano waliwo eyavaayo mu 1980 okwogera ku byaliwo ku kakiiko kâ€™ebyokulonda? Ffe okugenda tetwagulwa wabula yali mbeera. Naye nga gavumenti eno twandibadde tujagala nnyo kubanga egambwako ate ewuliriz. Akakiiko ke mwogerako kakola okusinziira kuffe abalabyeko.\nRobert Mulindwa: Mu byokulonda, ensonga si kakiikoÂ oba Dr. Kiggundu wabula kulemwa kutegeera okulonda kye ki nâ€™amateeka agagenderako. Okulonda mu Uganda kitegeeza mazina amaseveni ngâ€™abavuganya MuseveniÂ omuzinyi omukulu be bawerekeze ngâ€™akakiiko kâ€™ebyokulonda be bagoma.\nKu kyâ€™e Bunyoro, nze okusosola nkwagala oba olyawo ne Federo kwenaatandikira.\nMathias Ntambala: Akakiiko kâ€™ebyokulonda,Â Dr. Kiggundu bamuleke yabasinze ensumika kubanga ne palamenti yamuyisizza. Ku Bafuruki, mpagira Museveni kubanga tetuyinza kukkiriza ba Sserwajjokwota okukiza nnannyinimu entanama.\nJanat Mahaba: Ku Banyoro nâ€™Abafuruki, kikyamu Museveni okwawulayawula mu bantu. Ate ku kakiiko kâ€™ebyokulonda, sirowooza nti Dr. Kiggundu tabadde mwesimbu. Musajja mukozi era abagamba nti abanyaga sooka weebuuze nti babeera nâ€™obuwagizi? Tuleme kwogera kutuusa luwalo.\nWilson Bogere: Mu kampeyini eziwedde, nasanga Obedi Bwanika ngâ€™obululu abusaba ba poliisi, e Gulu ngâ€™aba DP tebalinayo kifanaanyi kya kandideeti waabwe wano nâ€™enfuna ekifanaanyi nti abantu abamu tebanayiga kalulu ate bwe kabalema ne beekwasa batubbye. Milly Nassolo: Ku kakiiko kâ€™ebyokulonda,Â Museveni mukyamu kuba kakoowu.\nZaidi Kyabaggu:Mu mateeka Dr. Badru Kiggundu talina buzibu kubanga ebisaanyizo byonna ebisabibwa mu konsitityusoni abirina ate kyâ€™akola akimanyi.\nSaidi Muwe: Okulonda kituufu kubaddemu okubbira naye kutonotono era bwâ€™omanya ekyo tobeerako ate bwâ€™owolereza kakiiko, obubbi buba bubbi.\nKu Bafuruki, siraba nsonga egaana musenze kuvuganyiza gyâ€™ayagadde kasita aba nâ€™obusobozi era Museveni okutandika okudda mu mboozi ezaawulayawula, kiraga nti akooye tumukyuse.\nTtabamiruka atuula buli Lwamukaaga okuva essaawa ttaano okutuuka munaana. Naawe oyanirizibwa.\nAbâ€™e Mukono mwebale naye gakyali mabaga


BAMBI! Wuuno omuwala myaka 16 ayogedde amazima ku by’okutunda vuvuzera mu mpaka z’akaboozi e Kireka, abotodde ebyama ebikaabizza omusirikale – The Bridge Uganda\nBAMBI! Wuuno omuwala myaka 16 ayogedde amazima ku by’okutunda vuvuzera mu mpaka z’akaboozi e Kireka, abotodde ebyama ebikaabizza omusirikale\nPoliisi eyongedde amaanyi mu kunoonyereza ku mwana omuwala ali mu gy’obukulu 16, eyakwattibwa ne banne 20 nga bali mu kabaga, k’empaka z’okusinda omukwano e Kireka mu Monicipaali y’e Kiira sabiti ewedde ku Lwomukaaga ekiro.\nOkunoonyereza, kulaga nti omwana bamuggya Masaka muganda we omukulu, Nabukenya Prossy, ng’amusuubiza nti mu Kampala yafunye omulimu, alina okunoonya ensimbi okusinga okutuula awaka nga n’amassomero gakyali maggale.\nOmuwala, amangu ddala ng’atuuse mu Kampala, muganda we yamulaga omusajja gw’alina okwebaka naye, okunoonya ensimbi okwebezaawo.\nOluvanyuma, yamuguza omukyala Anita Kayz eyamututte ku mpaka z’okusinda omukwano e Kireka, gye bamukwattidde.\nPoliisi weyatuukidde, ng’omuwala yakebaka n’abasajja 4 ku 10,000, era omukyala era Anita yadduse amubanja emitwalo 4.\nEnkya ya leero, ku bakwate 21 omuli abasajja n’abawala, 13 batwaliddwa mu kkooti y’omulamuzi asookerwako e Kiira.\nMu kkooti, baguddwako emisango 5 omuli okwetunda, okwenyigira mu bikolwa ebiyinza okutambuza Covid-19, okusasaanya obuseegu n’okukusa abaana abato.\nLuke Owoyesigyire, amyuka omwogezi wa Poliisi mu Kampala n’emirirwano agamba nti Poliisi eri mu kunoonya Anita Kayz eyakulemberamu okutekateeka akabaga, omukyala Sharon Amutusimire ne bba bannanyini amaka omwali emikolo gy’okusinda omukwano.\nMungeri y’emu ekitongole ekikesi nga kikulembeddwamu Thomas Kasimo, kizudde ebifo eby’enjawulo omutegekebwa emikolo gy’akaboozi Nakulabye e Lubaga, Nansana e Wakiso era okunoonyereza kukyagenda mu maaso.\nKu Poliisi, omuwala bwe yabadde awa sitetimenti, waliwo omusirikale omukyala eyakulukusizza amaziga kuba naye muzadde nga yewuunya omuwala omuto, bw’atuuka ku ngeri y’okwetunda.\nANI MULIMBA! Poliisi eyogedde amazima ku by’okulumba ekitebe kya NUP e Kamwokya, ereese bwiino yenna mu lwatu – Audio


Bukedde Online - Ow'emyaka 14 bamusobezzaako ne bamutta ng’ava okulaba ttivi\nOw'emyaka 14 bamusobezzaako ne bamutta ng’ava okulaba ttivi\nE Kabalagala basattira lwa kazambi afubutuka...\nSsebaana bamukoledde akabaga k’emyaka 80...\nABAZIGU bateeze omuwala ow’emyaka 14 ng’ava okulaba akazanyo akabeera ku ttivi ewa muliraanwa ekiro ku ssaawa ssatu n’ekitundu ne bamusobyako oluvannyuma ne bamutta.\nRuth Nabulya ow’oku kyalo Birongo mu ggombolola ya Makindye Saabagabo okumpi n’e Kajjansi ye yattiddwa mu ntiisa.\nNabulya abadde atera okuva ewa nnyina omuto Madrine Besigwa gw’abadde abeera naye nga talina ttivi n’agenda ewa muliraanwa ku kyalo buli kawungeezi okulaba akazannyo ku ttivi n’akomawo ku ssaawa ssatu n’ekitundu wabula ku luno bwe yagenze teyakomyewo, okusinziira ku nnyina ono.\nAgamba baakanze kumulinda nga takomawo ne basalawo okwebaka kyokka kyababuuseeko okukeera ku makya ne babategeeza nga bwe waliwo omuntu eyabadde attiddwa era bagenze okutuukayo nga muwalawe.\nAkola nga ssentebe w’ekyalo kino Njawusi Masawuli yategeezezza nti Nabulya okuttibwa awezezza omuwendo gw’abakazi basatu abattiddwa mu wiiki emu. Eyasooka yali Harriet Nakyanzi abatemu gwe baasobyako ne bamutta nga October 1 newaddako omukazi omulala ataategeerekeka mannya kuba teyali wa mu kitundu”.\nPoliisi y’e Kajjansi ereese embwa enkonzi y’olusu gye batadde awali omulambo gwa Nabulya olwo n’ekulemberemu aba poliisi okutuusa lw’eremedde ku mulyango gw’enyumba emu ku kyalo ky’ekimu omwabadde Wasswa Ainomujuni ng’ono yakwatiddwa.\nAduumira poliisi y’e Kajjansi, Hannington Busheijja akakasizza okukwatibwa kwa Ainomugisha ayambe mu kunoonyereza okukakasa oba nga ddala balina kye bamanyi ku kufa kwa Nabulya.\nBasse ow’emyaka 14 ng’ava okulaba ttivi\nGrace Nakimera agabudde abaana b’e Mukono ekijjulo.


Bukedde Online - Ab’ewa Kisekka batabukidde Gavt.\n“Gavumenti ky’erina okumannya nti yiika 3 n’ekitundu okuli akatale, twagulawo mu mateeka. KCCA terina ky’etubanja noolwekyo tesobola (KCCA) kweddiza ttaka lyaffe, tulinawo amaduuka 642 omutali bantu. Bannaffe abo twabayita dda bajje bagasasule kyokka tewali yali azze”, omwogezi w’akatale kano Simon Peter Lubwama bwe yategeezezza.\nYayongeddeko nti wiiki ewedde minisita wa Kampala Betty Amongi yabayise ng’ebiwayi by’abasuubuzi ab’ewa Kisekka okwogera ku kyasalibwawo kabineeti, KCCA okweddizzaako ekitundu. Yagambye nti, baamunnyonnyodde nti, ekyo tekijja kukola kubanga ettaka baalisasula dda mu KCCA noolwekyo teyinza kulyeddiza.\nBino Lubwama yabadde abinnyonnyola abasuubuzi abali mu kiwayi kya Kasolo mu lukiiko olwatudde mu kibangirizi ky’akatale kano KCCA ky’eyagala okweddiza.\n“Wakati mu bigambo ebisongovu obwedda abasuubuzi bye baayogeredde gavumenti, eyabaguza ettaka lino ate n’emala n’ebeekyusiza bakkanayizza nti, gavumenti bw’enaaba ekkirizza bagenda kugiguzaako akatundu ku ttaka akagendako amaduuka 642, wokka era ssente zino bagenda kuziteeka ku akawunta ya ROKO ebazimbira”, bwe batyo abasuubuzi bwe baasazeewo.\nBaagambye nti ekirungi ng’amaduuka gawedde buli musuubuzi aguze edduuka lye agenda kubeera n’akyapa kye nga kiri mu mannya ge, olwo singa kino kigaana gavumenti n’eremerako nti eyagala ekibangirizi kyonna ekisigaddewo bagenda kumalira mu kkooti kubanga nayo ekimaanyi nti ky’ekola kimenya mateeka.\nKasolo yagambye bannannyini maduuka 179, abaamala edda okuyingira okutandika okuwa ssente z’amassannyalaze kubanga bakyakozesa ga ROKO okutuusa ng’emaze okuzimba gattako ssente za kasasiro.\nEbizimbe byombi okuli Block A, eyaggwa eriko amaduuka 179, ne Block B, egenda mu maaso n’okumalirizibwa byonna bikola amaduuka 512, Era kino kitegeeza nti ekyabula amaduuka 1,300, bammemba okuggwaayo n’olw’ensonga eno tetuyinza kuwaayo ttaka lyonna.


Micho alumbye Desabre eyamuddira mu bigera: 'Tolina waaka'\nEYALIKO omutendesi wa Cranes, Micho Sredojevic ajereze entendeka ya Sebastien Desabre, eyamuddira mu bigere, n'agamba nti ya kibogwe nnyo.\nMu kiwandiiko kye yasindise ku mukutu gwa yintanenti, Micho yagambye nti Desabre yatuukira mu kwewaana n’okusuubiza Bannayuganda ensi n’eggulu nga bw'agenda okukyusa omupiira aguggye ku kye yayita 'ekipiirapiir' bazannye 'akawoowo'.\nNga yaakaweebwa omulimu guno mu December w’omwaka oguwedde, Desabre yasuubiza okukyusa enzannya y’omupiira gwa Uganda, kyokka ebintu tebinnamutambulira bulungi.\nMu mipiira 9 awanguddeko gumu, alemaganye 4 n’okukubwa 4, Micho ky’agamba nti omutindo si gwe gusuubirwa mu musajja eyajja yeewaana.\n“Okubwa otya Central Africa ne Niger agatalinaamu wadde akapiira akakununkiriza ku Nigeria ne Senegal ze nnatigomya, ne weebala okubeera ne ‘waaka!, Micho bwe yeewuunyizza.\nCranes yakubiddwa Niger (1-0) ne Central African Republic (2-1) mu kikopo kya ‘Three Nations Tournament’ wabula nga yasooka kukubwa Congo Brazzaville (1-0) mu gw'omukwano, Zambia (3-1), Namibia (1-0) n'okulemagana ne Ivory Coast mu CHAN, ssaako Malawi ne Guinea gyonna (0-0) mu gy'omukwano.\nMicho Yagasseeko nti abazannyi bavudde ku mupiira ogwali gubawanguza olw’okubasuubiza ebitasoboka.\n“Omutendesi wammwe agezeeko okuwangula emipiira gy’obuvunaanyizibwa egiwera 9 nga bwe nnakikola, agatteko n'okukuba ttiimu ez'amaanyi nga Nigeria, oba okulemagana ne Senegal ezaagenze mu World Cup,” Micho bw’agamba, n'awunzika nti singa tebaamusindiikiriza, Uganda yandigenze mu World Cup.\n" Nkyali muwagizi wa FUFA ne Cranes era nsuubira nti olw’okuba twatandika na kukuba Cape Verde tukyasobola okugenda mu z’Afrika omwaka ogujja,”.\nMicho, eyatwala Cranes mu mpaka z’Afrika oluvannyuma lw’emyaka 38, mu kaseera kano y'atendeka Orlando Pirates ey'e South Afrika.\nNga yaakatwala omulimu gwa Cranes, yatandika na kukubwa Liberia (3-1) mu gw'omukwano n’awangula Liberia ne Angola (1-0) ne (2-1) mu gy’okusunsulamu abaazannya World Cup ya 2014, yaadamu okuwangulwa Senegal (1-0).\nMicho era yayisaawo Cranes okugenda mu CHAN ng’akubye Tanzania eka ne ku bugenyi (3-1) ne (1-0) sso nga ne bwe baagenda mu mpaka za CHAN ez'akamalirizo yavaayo n’obubonero 7.\n(Hamid Juma ‘Midi’ akulira ebyekikugu ku Cranes) Micho ali mu kwerogozza kuba naye talina kya maanyi kye yakola.\nEbintu byonna yabikoleranga ku ffe, kati agamba atya nti yali wa kabi okusinga abaliwo.\nBw'aba mulungi asooke awanguleyo ekikopo gye yalaga tutegeere nti wa kitalo. Desabre tumuwe obudde ajja kukola kye tumusuubiramu.


EKIBINJA ky'ababbi kiwuniikirizza abeebyokwerinda mu bitundu bya Kiruhura mu Ankole bwe bategeezezza nti baakatta abavuzi ba boodabooda 13 nga bwe banywa omusaayi gwabwe.\nBano okwogera bino, baabadde ku poliisi mu disitulikiti y'e Kazo eyakutuddwa ku Kiruhura eyabakutte mu kikwekweto ky'okufuuza abamenyi b'amateeka mu kitundu. Abaakwatiddwa bammemba b'akabinja ka ‘Twilight' akabadde katigomya aba boodabooda mu bitundu kuli, Ssembabule, Kiruhura, Kazo, Mirama Hills n'ebitundu bya Ankole ebirala.\nKu Lwokuna, poliisi yalaze bannamawulire ne minisita Mary Karoro Okurut abasajja bataano abaakwatiddwa ku by'okutemula aba boodabooda. Bano kuliko, Clesensio Kiiza 20, Godius Ahebwa 19, John Tumuhairwe 29, Sam Ssemanda 57, (omusamize w'e Ssembabule ku kyalo Keizoba) ne Enos Kabagambe 20 ow'oku kyalo Kakinga mu ggombolola y'e Burunga.\nAhebwa yagambye nti, yeegatta ku kibinja kino mu 2016 era yaakatta ababoodabooda munaana ng'akozesa muguwa. Ono yannyonnyodde nti, Kiiza ye yamuyingiza mu kibinja kino era mukama waabwe yadduse.\nYannyonnyodde nti bwe yayingira akabinja, Kiiza yamugamba nti waliwo omusamize e Ssembabule asobola okubawa eddagala ne batakwatibwa era n'amutwala ewa Ssemanda e Ssembabule n'abawa eddagala ne balinywa n'abakalaatira nti, omuntu yenna gwe basooka okutta balina okunywa omusaayi gwe era bwe banaakikola, bajja kuba bamaze okweteerawo obukuumi obutakwatibwa.\n"Omuntu eyasooka gwe nasooka namuttira mu kibira e Ssembabule era omusaayi gwe ne ngunywa." Ahebwa bwe yagambye.\nYagaseeko nti, owa bbooda gwe yaddako okutta, yamuttira ku lutindo lw'e Rushere ate eyaddako n'amuttira ku kyalo Kabagore ate omulala yamuttira mu kibira ky'e Kazo eyaddako, yagambye nti, baamutta omulambo ne bagusuula mu mugga gw'e Rwenkoma ate omulala baamuttira Nshwerenkye n'eyasembayo baamuttira ku kyalo Kirundi e Ssembabule era nga byonna babikola ne mukama waabwe Akandwanaho ow'oku kyalo Kyera e Ssembabule. Ono buli ppikippiki gye babadde bamutwalira ng'abasasula wakati wa 200,000/- ne 300,000/-\n. N'abalala okwabadde Kiiza bannyonnyodde nti, okutemula kw'aba bboodabbooda babadde bakufunamu akasente okuva ewa Akandwanaho era y'abadde abafunira n'aba bboodabbooda be balina okutta.\nWabula Ssemanda ye eby'okukolagana n'akabinja k'abatemu bano yabyegaanyi wadde nga bo baabadde bamulumiriza. Omwogezi wa poliisi mu bintundu by'e Rwiizi, Richard Ecega yagambye nti, bagenda kukozesa obujulizi abatemu bwe beewaddeko okubatwala mu kkooti.\nAbantu be batta kuliko; Mathias Kentore eyattibwa mu October omwaka guno, omulala eyategerekekako erya Nuwagira okuva mu Mirama, Coleb ow'e Bwesibirabo n'abalala okuva mu Kazo


KIZIBU okumanya Uganda bwe yandibadde ssinga Jehoash Mayanja Nkangi teyavuga mmotoka olwa May 23, 1966 n’agisimba ku Lubiri e Mmengo n’ategeeza Abaganda abaali bakuhhaaniddewo lwaki tebasaanye kulwanyisa magye ga Obote ssinga ganaalumba Olubiri.\nBya John Weeraga\nEbyafaayo biraga nti ennaku nga ttaano ezaakulembera okulumba Olubiri, ehhambo zaali ziyitihhana nti amagye ga Obote gaali gaakulumba.\nAbaazirwanako n’Abaganda abawerako baagumba ku Lubiri ng’ekibulako kimu kubakunga kwahhanga mulabe. Kyokka Nkangi yagenda ku Lubiri n’abalabula obutalwana.\nOlwo nga May 21, Obote amaze okutondawo ebibinja bibiri, eby’amagye ga Special Forces ate nga May 23 n’akwata abaami ba Kabaka basatu abaali abakambwe era abavumu.\nKisoboka okuba nga bino bye byatiisa Mayanja Nkangi atuuke n’okugaana Abaganda okulwanyisa amagye ga Obote ku olwo olwa May 24? Ekyaliwo ggwe nange, naye okusinziira ku muwandiisi, Phares Mutiibwa mu kitabo kye Uganda Since Independence, Abaganda baabulwa obukulembeze mu kiseera ekyo, ne balekerera Kabaka waabwe mu kaseera akazibu.\n“Ssinga waaliwo omukulembeze akunga abantu naddala mu bitundu eby’omutawaana nga Katwe, Bwaise, Kasubi ne Nakulabye, amagye ga Obote gandisanze akaseera akazibu okuwahhangusa Muteesa era ebyobufuzi bya Uganda byandibadde birala nnyo n’okubonaabona tekwandibaddewo,” bwatyo Mutiibwa bwe yawandiika.\nYe Mutiibwa agamba nti ekimu ku bizibu ebikyasinze okukosa Uganda, y’engeri Buganda gye yafiirwamu amasaza Buyaga ne Bugangazzi, nti ssinga tekyali kino, Mmengo teyandifunye Katikkiro Mayanja Nkangi, eyali omuto ennyo ( emyaka 33) nga noolwekyo yali talina maanyi gakugira Gavumenti ya Obote kukola mivuyo gyonna gye yakola.\nAte nga n’okujja mu buyinza okusinziira ku Mutiibwa, bambega ba Obote mu Lukiiko e Mmengo baamuyambako. Kino ne Nkangi naye alinga akikkaatiriza, kubanga mu mboozi ne Sunday Vision, eyafuluma nga April 20 2014, Nkangi agamba nti olumu ku Ssande mu August wa 1964, omuntu omu yajja n’amutegeeza nti baagala yeesimbewo ku Bwakatikkiro kubanga eyaliko Michael Kintu baali bamukooye.\n“Nze nali sikikkiriza, nali muto, nga siri mufumbo, ate nga ne Kabaka tammanyi. Ne bwe baaleeta erinnya lyange ku Bwakatikkiro saakuba kampeyini kubanga nali mmanyi sijja kuyitamu, naye kyanneewuunyisa nga bannonze mu bangi okulya ekifo kino,” Nkangi bwe yategeeza nga tannafa.\nKino Obote kye yali ayagala era mu mwezi ogwo ogwa August wa 1964, Obote mwe yasattululira omukago gwe yali akoze ne KY mu 1962 n’agoba ne baminisita ba KY mu Gavumenti abaali bafunye ebifo bino nga basinziira ku mukago guno.\nMutiibwa agamba nti abakulembeze ba Buganda mu 1966 baasuula mu nnyanga eggwanga lino, kubanga baalemelerwa okukunga abantu okuguguba, Mayanja Nkangi yasooka kwekukuma mu ofiisi ye, oluvannyuma n’addukira e Maganjo-Kagoma, ate oluvannyuma n’addukira mu kimotoka kya seminti ekyamutuusa e Busia.\nYayitira Nairobi okutuuka mu buwahhanguse e Bungereza. Mu 1971 nga Idi Amin awambye obuyinza, Nkangi yakomawo kuno nga musanyufu. “Amin akoze ekyafaayo, okuggya mu buyinza nnaakyemalira Obote, eggwanga linaafuna ku buweerero,” Nkangi bwe yayogera okusinziira ku Mutiibwa.\nMu 1985, Nkangi eyali akulira CP, Bidandi Ssali owa UPM ne Dr. Paul Ssemogerere owa DP beegatta ku Gavumenti ya Tito Okello Lutwa.\nNkangi yali minisita w’ebyabakozi, kyokka nga tannafa, abadde akyogera lunye nti Lutwa kyamutwalira wiiki bbiri okumukkirizisa okutwala ekifo kino n’amuggya ku mulimu gwe ogw’obwalooya mu ofiisi ye eyabeeranga ku Nkrumah Road.\nEky’ennaku nti Nkangi yeerabira nti Lutwa yali mu UNLA eyatta Abaganda bangi e Luweero nga ne mu kiseera ekyo we yafuukira minisita abantu baali bakyattibwa!\nKyokka wadde Nkangi yalina ensobi, naye mu kitabo ‘The desecration of my Kingdom,’ Ssekabaka Sir Edward Muteesa II agamba nti Nkangi yagezaako kye yasobola okulwanyisa obukulembeze obutagoberera mateeka.\nAgamba: Obote yali amaze ebbanga ng’ayita ku leediyo ne ttivvi okwonoona erinnya lyange n’erya Buganda. Naye Olukiiko lwe lwali lusigaddewo okumuwakanya ng’agezaako okumenya Ssemateeka. Ssemateeka oyo ye yali atuwa enfuga eya federo ate nga twali tugirwaniridde.\nByonna Obote bye yali ayagala okuleeta byali byeraga lwatu nti ekifo kya Buganda mu Uganda tekikyaliwo. Enkyukakyuka ezimu ze yali ayagala yalina okufuna obuwagizi bwa bammemba b’Olukiiko basatu ku bana, okusobola okuyitamu kale ng’alaba tekisoboka.\nKye yakola, kwe kukubira Katikkiro Mayanja Nkangi n’amusaba amulabe mu bwangu kubanga waaliwo ekirina okukolebwa.\nZaali ssaawa 5:00 ez’ekiro, Katikkiro n’amugamba nti obudde buyise era yeebase. Yamugamba nti bwe kiba ng’ensonga za maanyi, azisse mu buwandiike.\nNaye Nkangi ndowooza yatya kumutega katego, era Obote teyabiddamu. Ffenna twali tukimanyi nti Obote anoonya ekintu kyonna kwe yeesonsa.”


Amaanyi - Wikipedia\n1 Amaanyi kye ki?\n2 Amaanyi gava mu ki?\n3 Amaanyi ag'obutonde.\n5 Ebitali birungi\n6 Amaanyi agatali ga butonde\n8 Ebitali birungi\n9 Lwaki tulina okukuuma ebikwata ku maanyi?\nAmaanyi kye ki?Edit\nMu nnyinyonnyola eya bulijjo, Amaanyi y'embeera nga singa ebeera eteekeddwa ku kintu esobola okukiggya mu kifo ekimu okukizza mu kirala oba Amaanyi bwe busobozi bw'omuyuŋŋano gwonna okukola omulimu. Amaanyi gali buli wamu nga mu bantu oba mu bisolo oba mu bintu ebitalina bulamu okugeza ennyonyi, Ekitaangaala, Ebyuma n'ebirala. Amaanyi ga ngeri nnyingi: Amajjuluzi, Ag’omu kifo, Ekitaangaala, Amaloboozi, Ag’oku ttaka, Amanafuya, Amanaanuufu oba Ag’mu buttoffaali. Okusinziira Ku mateeka g'okukuuma Amaanyi, Amaanyi ag'engeri yonna gasobola okukyusibwa ne gazzibwa mu ngeri endala naye nga omuwendo gwago gusigadde gwe gumu. Okugeza, Omukozi asindika ensawo Amaanyi ge amajjuluzi gakyusibwa ne gafuuka ag'ekifo okuva Ku nkyukakyuka ebaawo oba singa oyokya ekiti, Amaanyi agakirimu gafuuka ebbugumu oba bw'oteeka essimu yo Ku masannyalaze, Amaanyi g'amasannyalaze gakyusibwa ne gasobola okuterekebwa mu buttoffaali obuli mu lyanda. Enkyukakyuka nnyingi ez’amaanyi ag'obutonde n'agatali ageeyolekera Ku mitimbagano buli lukya. Envumbula nnyingi ez'amaanyi agatali ga butonde zibaddewo okumala emyaka.\nAmaanyi gava mu ki?Edit\nAmaanyi gaawuddwamu ebibinja ebikulu bibiri: Ag'obutonde n'agatali ga butonde.\nAmaanyi ag'obutonde ge maanyi agava mu bintu binnansangwa. Ga,ba, enjuba, empewo, enkuba era gasobola okufunibwa nga gaddiŋŋanibwa wonna we geetaagisibwa. Amaanyi ago mangi ddala mu nsi. Okugeza, Amaanyi ge tufuna mu njuba gasobola okukozesebwa ne tufunamu amasannyalaze. Mu Amaanyi agava mu mpewo, ebbugumu ly'omuttaka, agoomubimera, ag’omu bbanga gonna gasobola okukozesebwa okutuukiriza ebyetaago byaffe ebya bulijjo. Bino bye bimu Ku birungi n'ebibi ebiri mu kukozesa Amaanyi ag'obutonde.\nEnjuba, Empewo, Ettaka, n’amayanja weebiri mu bungi ate nga bya bweereere. Amaanyi agatali ga butonde ge tukozesa matono ate nga gaggwaawo. Amaanyi ag'obutonde gagambibwa obutaba na bulabe Ku bwebulungulule. Amaanyi g'obutonde gayamba okwongera Ku by'enfuna n'okutondawo emirimu. Ensimbi ezikozesebwa okuzimba amakolero gasobola okubangawo emirimu eri enkumi n'enkumi z’abantu. Tekikwetaagisa kwesigama Ku muntu yenna okukutuusaako Amaanyi ag'obutonde nga bwe kiri Ku gatali ga butonde. Amaanyi g'obutonde galina emisoso mitono okusinga okukozesa amasannyalaze. Eyo gye bujja, emiwendo gy’amasannyalaze gisuubira okweyongeraa kubanga emiwendo gyago gisinziira Ku gy'amafuta, noolwekyo amaanyi g'obutonde gayamba okukendeeza ku misoso gy'amasannyalaze. Ebisikiriza eby'enjawulo ku misolo ng’ebiwandiiko ebisonyiwa emisolo, okukendeeza ku misolo weebiri eri abantu abaagala okutandikawo ebintu bino omuva ssente.\nSi kyangu kutandikawo makolero gano kuba emisoso mingi. Amaanyi g'enjuba gasobola kukozesebwa budde bwa misana so si kiro oba mu biseera by'enkuba. Ebbugumu ly’omu ttaka erikozesebwa okukola amasannyalaze nalyo kya bulabe. Lisobola okuvaamu omukka ogw’obulabe wamu n'okuleeta enkyukakyuka mu bwebulungulule. Amasannyalaze gatuwa Amaanyi amalungi naye okuzimba amabibiro kiwemmenta obusanga wamu n'okwonoona entambula y'amazzi nga kw'ossa n'okutaataaganya ebintu ebibeeramu. Okukozesa amaanyi g'enjuba, olina okwesigama ku mpewo ez’amaanyi noolwekyo weetaaga okulonda ekifo ekirungi okugakola. Era kitaataaganya omuwendo gw'ebinyonyi mu bbanga.\nAmaanyi agatali ga butondeEdit\nAmaanyi agatali ga butonde mangi agaggyibwa mu bintu ebiri ku nsi. Bino bya kuggwaawo mu myaka ataano mu etaano okuva kati. Amaanyi agatali ga butonde si malungi ku bwebulungulule bwaffe era ga bulabe nnyo ku bulamu bwaffe. Gayitibwa agatali ga butonde kubanga tegasobola kuzzibwawo mu kaseera katono. Amaanyi agatali ga butonde gasangibwa mu bintu nga ebisigalira by'ebisolo, amafuta n'ebirala. Bino bye bimu ku birungi n'ebibi ebiri mu kukozesa amaanyi agatali ga butonde.\nAmaanyi agatali ga butonde so gaabuseere naye nga mangu okukozesa okugeza kyangu okuteeka amafuta mu mmotoka. Osobola okuteekamu kitono ate n'ofunamu obungi bw’amasannyalaze obuwera. Tegaliiko kuvuganyizibwa. Okugeza, singa obeera ovuga baatule n'eggwaako, tosobola kugiddizaako mu lugendo wakati okuggyako ng’ogenze we bazikolerako. Gatwalibwa okuba nga si gaabuseere okugakyusa okugazza mu kikula ekirala.\nAmaanyi agatali ga butonde gajja kutuuka gaggweewo. Amaanyi gano gavaamu omukka omubi bwe gaba gakolebwa era ne goonoona omukka ffe abantu gwe tussa. Ng’amaanyi gano bwe gali ag’okuggwaawo akaseera konna, emiwendo gyago gyeyongera buli lukya.\nLwaki tulina okukuuma ebikwata ku maanyi?Edit\nAmaanyi gano galina okukuumibwa tusobole okutangira obwebulungulule bwaffe obutataataaganyizibwa. Tulina okugakuuma olw'emigigi egijja. Obungi amaanyi ago bwe tugakozeserezaamu kiyiza okuba eky'obulabe ku nsi. Tusobola okukendeeza ku bulabe obuyinza okututuukako nga tukozesa amaanyi matono. Emisoso gy'amaanyi ago gyeyongera buli mwaka. Kya mugaso okumanya omuwendo gw'amaanyi ago era ne tutagadiibuuda. Tusobola bulungi okukendeeza ku bungi bw’amaanyi ge tukozesa. Tusobola okukendeeza amaanyi nga tutandikira mu maka gaffe, nga tuggyako amataala emisana; engoye nga tuzooza n’amazzi amabisi oba okukozesa entambula ez'olukale mu kifo ky'okukozesa ez'obwannanyini.\nBino bigyidwa ku "https://lg.wikipedia.org/w/index.php?title=Amaanyi&oldid=25099"\nLast edited on 25 Gwakkumi 2019, at 18:08\nLuno olupapula lwasemba okukyusibwamu ku 18:08, 25 Gwakkumi 2019.


Bukedde Online - DPP yeddizza omusango gwa Kyagulanyi ogw'okukyusa emyaka\nGav't etaddewo obukwakkulizo eri abaagala ...\nKKOOTI eggye enta mu musango gw'okulimba emyaka, munnamateeka Hassan Male Mabiriizi gweyawaabira omubaka wa Kyadondo East Robert Kyagulanyi Ssentamu nga kati gugenda kutambuzibwa omuwaabi wa gavumenti omukulu (DPP).\nOmulamuzi Stella Amabiris owa kkooti ya Buganda Road agambye nti DPP waddembe okweddiza omusango gwonna nga guli ku mutendera gwonna nga tasoose kwebuuza ku muntu yadde okusaba kkooti olukusa.\nOmulamuzi Amabiris olumaze okuggya Mabiriizi omusango mu ngalo amulagidde okuwa gavumenti obujulizi bwonna bwabadde yakakung'aanya gavumenti ebukozese nga wano Mabiriizi ategeezezza nti ka kibe ki tajja kububawa.\nMabiriizi ayongeddeko nti waakugenda mu kkooti Enkulu okuwakanya eky'okumuggyako omusango gwe.\nMabiriizi yawawaabira omubaka Kyagulanyi ng'ayagala kkooti emugaane obutaddamu kuvuganya ku kifo kyonna ekyobufuzi okumala emyaka 7 ng'amulumiriza okulimba emyaka.\nMu bujulizi bwe Mabiriizi agamba nti Bobi Wine yalimba abakungu abagaba paasipooti ne mu Palamenti nti yazaalibwa 1982 era wa myaka 38 ng'ate amazima yazaalibwa 1980 era kati ateekwa kuba na myaka 40.\nSsente ze bayiye mu kuziika Mugabe


Ebyaali Ebyokusaaga Nga Bifuuse Ebyomukwano. – ababaka\nHome Topic Ebyaali Ebyokusaaga Nga Bifuuse Ebyomukwano.\nEbyaali Ebyokusaaga Nga Bifuuse Ebyomukwano.\nHome › Forums › Culture, Edutainment and Pure Fun › Mutaayi / Best Buddy › Ebyaali Ebyokusaaga Nga Bifuuse Ebyomukwano.\nThis topic has 5 voices and 9 replies.\nAugust 12, 2008 at 6:01 pm #18703\nWali ogenze ko okukyaala, okuwummula, mu bbaala, ku mizannyo, oba wadde kumulirwano, nosangayo omuntu, olwokwagala okuyisa ebiseera, okutta ekiwubaalo, oba nga tolina nansonga notandikawo ekintu, newesanga oluvanyuma nga fun thing efuuse love thing? Yiiwa wano bwiino.\nAugust 19, 2008 at 3:32 pm #19372\nEeee, oyo bwiino ye mungi. Naddala mu bbaala. Ebisooka nga fun mu baala bitera nnyo okunviramu “love thing”. Nga natandise kuyiwa wano bwiino, njakwetaaga pages nyingi.\nAugust 20, 2008 at 1:56 am #19381\nFfe abasajja Abaganda tutera kukwaana mu bya kusaaga. Abamu oluusi kyoova obasanga nga bakaayana nti tewakyaali mukazi gwogambako nagaana. Kubanga ebiseera ebimu tuba tuli ku mboozi. Abasajja abeeru abasinga okukwaana kwaabwe bakutwaala very seriously. Abamu batya nnyo okugaanibwa nti balinda abakazi bebaba babakwana. Nze nnalabako neyakuba emiranga nga bamugaanye.\nAugust 20, 2008 at 5:37 am #19383\nJona please we have all the time for that juice bwiino so lets get comfortable and start spilling it out,but start from the end of the story\nAugust 20, 2008 at 11:40 am #19397\nKandabe… kandabe oba kyaali kintuuseko. Edda nakolanga nnyo emizannyo bwegityo, egyokwefuula ali interested mu bantu okuyisa obudde, oba for the fun of it. Lumu omusajja omweeru yajja ewaffe ssaawa munana ogwe kiro, nayita ne sister wange eyali yebaase ajje ajulire emboozi. Kyaava angamba mubuliire ekiriwo ndeke kumuzanyisa. Nemugamba nti anti munnange nze nnina okuddayo ewaffe. Kyaava agamba nti agenda kuleka mukazi we tugende e Buganda tukole amaka. Mba kyesirikirizza ntebereza ekyokumuddamu, nangamba nti “Naye oteekwa okwebaza mukazi wange. Kubanga jjo nawulidde nga ndi munyiivu nnyo gyooli. Nakutte ekiso nzije nkutte nange nette. Mukazi wange yeyankutte.” Wano ettemu eryekika ekyo ssi ttono. Nnali sinnakimanya bumanya. Ate waliwo abayinza okugambanti kiri romantic, naye mukwano gwo nga tannakutunulira na maaso gali strange nga ayogera ebyo.\nBuli lwennalinga ntandika emizannyo, nga bwenzijukira ekyo nga ngamba, “Kaliba, vva ku bigambo. Tuula wansi.” Era wendi kati.\nAugust 20, 2008 at 9:58 pm #19408\nKalibattanya ntera emboozi zo okuzisoma emirundi egisoba mu ebiri naye leero kanfe kisiiri eno sijja kuddamu kugisoma sigwa ddalu kankada\nAugust 25, 2008 at 6:03 pm #19448\nOkugwa mu mukwano kunyuma era kulungi naye nga toguddemu wekka. Notandika okusaaga nga emboozi ogizza eno gyogwiridde nga eya munno eri eri waggulu gyeyasigadde. Kati nno awo notandika okwekulula nga weseesetula nga owalampa ebisenge okusitukayo. Nga munno bwayimiridde wali akutunirira nga ekyonziira ki fala. Nze amagezi gempa bakasaaga, bwolaba otandikiriza okumwesunga lwanajja ne kyanayogera, bwotandika okumala okwawukana naye ate nodda mu byonna byemwayogedde muli mu mmeeme yo, wetaase mangu. Ddukirawo ekibambulira.\nAugust 26, 2008 at 2:45 am #19454\nWaliwo ne scenario endala nga muntu gwewegwanyiza katugambe aliko ekidduka buli lwokiwulira nodduka emisinde era akusange mukkuba wayita newefuula naawe abadde atambula amakubo go songa ddala omaze kuwulira kidduka kye ,\nNalina mukwano gwange nga naye omuvubuka eyali amututte omwooyo nga lina pikipiki eza kawasaki naye simanyi oba nomuvubuka yali akitegeddeko nti omuwala yamugwa ddakuba buli lweyatuuka mukifo omuwala wasula nga yongera okugikaabya kati abawaka balabanga muwala afubutuka okugenda ku kkubo wakiri alabe nga munne abulirayo .\nNaye olumu omuvubuka ono twamusanga awantu, era ekya sooka okunzijira kyaali kya kumubuuza lwaaki bwaaba ayita omuwala wasula takendeeza muliro oba pikipiki najivaako nagiwalula naawa munne akaseera akokumulabako wakiri obulabi aleme kumenya mukwano gwange magulu nga dduka .\nKko ye nti yali tamanyi,naye gye byagweera nga bagalanye.\nAugust 26, 2008 at 10:11 am #19459\nMulongo jangu eno mwattu twaaze Obuganda. Vva kwaabo abakudaaza. Geeza kwoono Omufumbe ali able and willing. Kati tukoze tutya?\nAugust 28, 2008 at 8:42 am #19471\nMusajja munnange webale kunzizaamu maanyi. Naye wabula, ssiggwe nnalaba wali nga okubye akalango nti baakulekamu lock? Kati nze munnange ebyo nembitandika ntya? Sooka onoonye eyadduka nekisumuluzo ajje ayimbule omutima gwo nange ndyooke ndabe nti eeh ddala wooli osobola okwanganga ekipya. Nange awo wenafunira bwendaba ekigenda mu maaso ne lock eno gyendimu.


AUDIO! Ssemaka akwattiddwa ku by’okusobya ku mwana myaka 14, abatuuze bawulidde miranga olw’obusungu bwa waaya – The Bridge Uganda\nPoliisi ekutte omusajja ku misango gy’okusobya ku mwana omuto nga yasangiddwa lubuto, akawungeezi k’olunnaku olw’eggulo.\nMeddie Ssembwayi ali mu gy’obukulu 44 nga mutuuze ku kyalo Kikajjo e Namasuba yakwattiddwa ku by’okusobya ku mwana, ali mu gy’obukulu 14.\nOkusinzira ku Luke Owoyesigyire, amyuka omwogezi wa Poliisi mu Kampala n’emirirwano, Ssembwayi atwaliddwa ku Poliisi y’e Katwe ku musango gw’okusobya ku mwana omuto.\nMungeri y’emu agamba nti fayiro y’omusango, esindikiddwa eri omuwaabi wa Gavumenti okuwabulwa ku mpaba y’omusango.\nOwoyesigyire era agambye nti Poliisi efunye okutegeezebwa nti musajjamukulu Ssembwayi aludde ng’asobya ku baana abato wabula ng’abatuuze batya okuloopa.\nAsabye abazadde okuvaayo ku misango bwegityo, okusinga okusirikira abantu abakyamu.


Bukedde Online - Omusuubuzi mu Kikuubo yeekyaye n'aleega ekiso owa KCCA\nPoliisi yeezoobye n'aba akeedi nga bawakan...\nOMUSUUBUZI mu Kikuubo anyiize n'aleega ekiso afumite owa KCCA abadde alemedde ku mmaali ye kyokka ababaddewo ne babataasa ne bamukwata.\nFaisal amanyiddwa nga Musiramu yasoose kwegayirira baserikale nti bamugumiikirize emaali gyeyapanga mu kifo ekyo nyingi. Yazze ku bbali ne yeegayirira abaserikale ne beerema. Kye baamugambye nti kale ye asale emiguwa agyegireyo naye tebasobola kumukiriza kugirekayo waggulo.\nFaisal atunda bya pulasitiika omuli obutebe , emeeza ne kalonda w'ebintu bya masanda. Yakute ekiso ekitemagana nasooka naasala emiguwa nga bwe biyiika. Yalabye ebimu bigenda kwonooneka naava mu mbeera. Yasoose kusala omuguwa gumu biveeyo bikube abaserikale kyokka ne beewogoma naabigenderako nga bwawera . Yakitunuzza mu mudduumizi w';abaserikale ba KCCA Kabiito kyokka naakyewoma.\nKabiito yamugwiiridde n'amukwaata ekiso musiraamu ne bakimugyako ne bamutwaala. Baabadde bamufulumya naalagyana ne bamuyimbula kyokka nga ebimu ku byamaguzi babitute ate ebirala ne bamulaalika okubikima.\nGuno gwa kusatu nga KCCA ekola ekikwekweeto mu Kikuubo nga eyoola emaali y'abasuubuzi. KCCA yegasse ne poliisi ssaako ba mbega okutereeza mu kikuubo. Kino kiddiridde abasuubuzi mu madduuka okwemulu8gunya ku mujjuzo nti guvudde ku bakolera mu nguudo okweyiwa mu kitundu kyaabwe ne balemesa abakolera mu madduuka okutunda.\nOmukulembeze w'abasuubuzi Musa Ssemwogerere yagambye nti KCCA baali bagisabye ekole ku bayiwa ebintu mu kkubo kyokka yo eyingira ku badduuka gabasuubuzi. Ate omu ku basuubuzi Gerald Lwanga agambye nti baagala KCCA eddemu yeetegereze.\nKyokka KCCA abaserikale ba KCCA bakulirwa Kituuma Rusoke baagambye nti abasuubuzi baabasaba era babadde bamenye ebiragiro bya pulezidenti bagenda kweyongera okubakwaata. Ebikwekweeto bikyagenda mu maaso.\nLukwago anaayanjula omumyuka we\nOkusabira eyali Vice President wa UPC\nPoliisi ekoze ekikwekweto mw'eyooledde abatayaayiza mu kibuga Kampala\nMaama w'omwana eyatulugunyiziddwa akomyewo: Kimususseeko amaziga ne gamuyitamu!


Bukedde Online - Bp. Kazimba alaze by'atandikirako n'asaba obuwagizi\nBy Benjamin Ssebaggala Ponsiano Nsimbi Luke Kagiri\nSSAABALABIRIZI w'Ekkanisa ya Uganda omulonde, Rt. Rev. Stephen Kazimba Mugalu alaze by’agenda okussaako amaanyi amangu ddala ng’atuuziddwa mu ntebe y’Obwassaabalabirizi.\nSsaabalabirizi omulonde Bp. Kazimba n'Omulabirizi w'e Bukedi Samuel Egesa (ku kkono).\nBya BENJAMIN SSEBAGGALA, PONSIANO NSIMBI,SOFIA NALULE ne LUKE KAGIRI\nSSAABALABIRIZI w'Ekkanisa ya Uganda omulonde, Rt. Rev. Stephen Kazimba Mugalu alaze by'agenda okussaako amaanyi amangu ddala ng'atuuziddwa mu ntebe y'Obwassaabalabirizi.\nYagambye nti bingi ebibadde bikolebwa by'agenda okutwala mu maaso naye nga ekimu ku by'agenda okussaako essira kwe kwongera okubuulira enjiri eryowa omwoyo ate n'ekyusa n'omubiri.\nMu mboozi ey'akafubo ne Bukedde nga waakayita olunaku lumu ng'amaze okulangirirwa nga Ssaabalabirizi omuggya, Kazimba yakikkaatirizza nti enjiri ly'ekkubo erisobola okwongera okutebenkeza abantu n'eggwanga.\nYawadde ekyokulabirako nti, abantu abamu obulamu babutwala batyo batyo abalala baabulwa dda essuubi naye ssinga omuntu abeera alokose kisobola okumuyambako n'akyusa endaba y'ebintu nga kino kisobola okwongera okubeezaawo Ekkanisa n'eggwanga.\nYagambye nti ettemu, obubbi, enguzi weebiri kubanga abantu balina engeri gye balabamu ebintu kubanga tebannasembeza Kristu, naye bwe balokoka bakyusa enneeyisa ne balongoosa mu by'omwoyo n'eby'omubiri.\nYagambye nti we yatuukira e Mityana alina ebitundu bye yali yeewuunya ng'alaba abantu engeri gye balabamu buli kintu nzibu nnyo naye bwe bababuulidde enjiri, bangi bagenze bakyusa obulamu ne busobola okutambula.\nYagumizza Abakristaayo nti bo ng'abaweereza beetegefu okuweereza kyokka n'asaba abantu okumuwagira ennyo mu buvunaanyizibwa obupya obwamukwasiddwa.\nKazimba waakutuuzibwa mu March w'omwaka ogujja ku Bwassaabalabirizi ng'adda mu bigere bya Rt. Rev. Stanley Ntagali agenda okuweza emyaka 65 mu March w'omwaka ogujja era w'agenda okuwummulira.\nSsaabalabirizi omulonde Bp. Kazimba enjiri agibuulira ne mukyala we era agenda kweyongera mu maaso n'enkola eno.\nKazimba yagambye nti ekintu ekirala ky'agenda okussaako amaanyi by'ebyenkulaakulana, okulwanyisa obwavu mu bantu n'okutumbula pulojekiti z'Ekkanisa kubanga enkulaakulana bw'ebeerawo, n'okusaasaanya enjiri mu bantu kwanguwa.\nYasabye ab'e Mityana nti by'abadde akola babitwale mu maaso. Yagambye nti bagenze okumulonda nga yaakamala okwongera amaanyi mu kitongole ekibuulira enjiri e Mityana okutalaaga Obulabirizi nga babuulira enjiri kye baavudde bakigulira n'emmotoka empya erina okubatambuza.\nRev. Isaac Lubega abadde omuyambi we ali Bulaaya kyokka bwe yabadde agenda e Bulaaya wiiki ewedde yayise Rev. Kansiime akulira ekitongole ekibuulira enjiri okuyambako mu kwongera amaanyi mu kunnyikiza enjiri.\nKazimba olwamaze okulangirirwa e Namirembe n'ayolekera e Mityana era yayaniriziddwa mu mizira. Yasimbudde e Namirembe ssaawa nga 8:30 ez'emisana ku Lwokusatu era teyatambulidde mu mmotoka ye eyaabulijjo.\nWaliwo Omukristaayo eyamuvugidde mu mmotoka ye ey'obwannannyini. Abakristaayo baabadde ne Mukyalawe baamulindidde ku nsalo ya West Buganda ne Mityana e Zigoti we baabadde nga bakuba ehhoma n'okuyimba.\nBwe yabadde ayingira e Mityana mu kibuga yasanzeewo abamulindiridde era okuva awo okutuuka ku Lutikko e Namukozi baatambuliddewo kumpi essaawa nnamba. Yakulembeddwa bbandi eyakubye nga n'emmotoka ziseeyeeya okutuuka ku Lutikko awaabadde okusaba okw'okussa ekimu.\nOkujaganya kwe kumu kwabadde ne mu Bulabirizi bw'e Mukono, Kazimba gy'asibuka era gye yasooka okuweerereza nga tannalondebwa kufuuka Mulabirizi w'e Mityana ng'adda mu bigere bya Dr. Dunstan Bukenya.\nEnsonga 12 ezinaasalawo akalulu ka Kyaddondo\nObulamu bwa Mayanja Nkangi\nBannakenya beefuze emisinde gya afrika\nEnkulaakulana Mulindwa z'alese akoze mu mupiira zirabwa n'ayonka\nSsente z'e Zanzibar zitabudde abazannyi n'abakungu ba KCC


Tubakutte!! Abagambibwa okuwamba n'okutta Nagiriinya ne Ddereva we Poliisi ebalina - Watchdog Uganda\nTubakutte!! Abagambibwa okuwamba n’okutta Nagiriinya ne Ddereva we Poliisi ebalina\nPOLIISI ye Ggwanga nga eyambibwako ekitongole kya maggye ekikessi CMI baliko abantu 3 abagambibwa okwenyigira mu kuwamba saako n’okutugumbula omuwala Maria Nagiriinya saako ne Ddereva we Ronald Kitayimbwa wiiki ewedde.\nOkusinziira ku mwogezi wa Poliisi mu Ggwanga Fred Enanga agamba nti abakwatiddwa kuliko n’omuntu eyalabikirako mu katambi akakwatibwa kkamera z’okunguudo nga ali mu ki jaketi ekimyufu nga avuga emmotoka ya Nagiriinya eyekika kya Spacio Modulo empya.\nEnanga era agambye nti bano babakutte mu kiro ekyakesezza olwe sande bwe baabadde mu bbaala ya Bristol e Nateete mu Kampala.\nAnyonyodde nti bano bwe babakunyizza babasanze ne kaadi ye ssimu ya Kitayimbwa, era nagamba nti bakyagenda mu maaso okusobola okubakunya babazuulemu obujulizi obulala obubaluma obutereevu.\nNagiriinya ne Kitayimbwa bawambibwa nga 28, 08, 2019, oluvanyuma ne bazuulibwa nga battibwa emirambo ne gisuulibwa mu bitundu bye Nama mu Disitulikiti ye Mukono.


Koluneeriyo atuma ababaka\n14 Naye Peetero n'agamba nti Nedda, Mukama wange; kubanga silyanga kya muzizo newakubadde ekibi.\n17 Awo Peetero bwe yabuusabuusa munda mu ye amakulu g'okwolesebwa kw'alabye bwe gali, laba, abantu abaatumibwa Koluneeriyo, bwe baamala okubuuza enayumba ya Simooni, ne bayimirira ku luggi,\n12 Omwoyo\tn'aŋŋamba okugenda nabo, obutayawula. Bano ab'oluganda omukaaga ne bagenda nange, ne tuyingira mu nnyumba y'oli;\nObulabe bwa Kerode eri ekkanisa\n1 Mu biro ebyo kabaka Kerode n'agolola\temikono okukola obubi abamu ab'omu kkanisa.\n13 Peetero bwe yakonkona ku luggi olw'omu mulyango omuzaana n'ajja okuyitaba, erinnya lye\tLooda.\nEnjawukana ku by'okukomolebwa\n35 Naye Pawulo ne Balunabba ne balwayo mu Antiyokiya nga bayigirizanga era nga babuuliranga ekigambo kya Mukama waffe\twamu\tn'abalala bangi era.\n3 Oyo Pawulo n'ayagala okugenda naye; n'amutwala n'amukomola olw'Abayudaaya abaali mu bifo ebyo: kubanga bonna baamumanya nga kitaawe yali Muyonaani\n18 N'akolanga\tbw'atyo ennaku nnyingi. Naye Pawulo, bwe yanakuwala ennyo, n'akyuka n'agamba dayimooni nti Nkulagira mu linnya lya Yesu Kristo omuveeko. N'amuvaako mu kiseera ekyo.\nOkubuulira Yesu mu Ssessaloniika\n4 Abamu ku bo ne bakkirira ne beegatta ne Pawulo ne Siira; n'Abayonaani abeegendereza ekibiina kinene n'abakyala abakulu si batono.\n5 Naye Abayudaaya bwe baakwatibwa obuggya ne batwala abantu ababi ab'omu bakopi ne bakuŋŋaanyisa ahantu ne basasamaza ekibuga. Ne bazingiza ennyumba ya Yasooni ne baagala okubaleeta mu maaso g'abantu.\n21 (Abaasene bonna n'abagenyi abaabangayo tebaakolanga kintu kirala wabula okwogeranga oba kuwuliranga ekigambo ekiggya.)\n32 Naye bwe baawulira okuzuukira kw'abafu abamu ne basekerera; abalala ne bagamba nti Era tulikuwulira nate olw'ekigambo ekyo.\nEnjiri mu Kkolinso\n2 N'alaba omuntu Omuyudaaya\terinnya\tlye\tAkula, eyazaalirwa mu Ponto, yali kyajje ave mu Italiya, ne mukazi we Pulisikira, kubanga Kulwawudiyo: yali alagidde Abayudaaya bonna okuva mu Ruumi: n'ajja gye baali\n13 nga bagamba nti Ono asendasenda abantu okusinza Katonda ng'amateeka bwe\tgatalagira.\n14 Naye Pawulo bwe yali agenda\tokwasama akamwa ke, Galiyo n'agamba Abayudaaya nti Singa wabaabo okusobya oba kwonoona, okubi, mmwe Abayudaaya, nandibagumiikirizza:\n18 Pawulo n'amalayo\tennaku nnyingi endala nate, n'asiibula ab'oluganda n'avaayo n'awanika amatanga okugenda e Busuuli, era wamu naye Pulisikira ne Akula; bwe yamala okumwera enviiri mu Kekereya; kubanga yeerayirira.\n19 Ne batuuka\tmu Efeso,\tbali n'abaleka eyo; naye ye yennyini n'ayingira mu kkuŋŋaaniro n'awakana n'Abayudaaya.